Buxgalter.uz илтимосига биноан саволга ДСҚда жавоб беришди:\n– 2020 йилда амал қилган нормалар ўзгармади.\nАгар хўжалик юритувчи субъектда ресурс солиқлари бўйича солиқ солиш объектлари мавжуд бўлмаса, улар бўйича солиқ ҳисоботларини тақдим этиш зарур эмас, шу жумладан – нолли кўрсаткичлар билан.\nСолиқ ҳисоботи шахс фақат солиқ тўловчи деб эътироф этиладиган солиқлар бўйича тақдим этилади, бинобарин, солиқ ҳам тўланади (СК 81-м. 3-қ.).\n● ижарага олувчи оператив ижарада бўлган объектлар (бино ёки алоҳида хоналар) бўйича мол-мулк солиғи ва ер солиғини тўламайди, сабаби у – ижарага олинган объектнинг мулкдори эмас. Бу ҳолда солиқларни мол-мулк мулкдори тўлайди (СК 54, 410, 425, 444-м.; 6-сон БҲМС, АВ рақами 1946, 24.04.2009 й.);\n● сув етказиб беришни амалга оширувчи ташкилот билан у ижарага олган бино ёки алоҳида хоналарга сув етказиб бериш учун мустақил равишда шартнома тузган ижарага олувчи сув ресурсларидан фойдалаганлик учун солиқ тўловчисига айланади, сабаби сув бериш унинг ташаббуси билан ва унинг хўжалик эҳтиёжлари учун амалга оширилади (СК 444-м.);\n● ижарага олувчи (лизинг олувчи) ижарани молиявий деб таснифлаш мумкин бўлган барча ҳолларда мол-мулк солиғи ва ер солиғини тўлайди, сабаби тегишли ҳуқуқни белгиловчи ҳужжатлар расмийлаштирилган пайтдан эътиборан объектнинг эгаси ҳисобланади (СК 54, 410, 425-м.).


ТВ: Миср бош вазири йўловчи самолёти қулаган жойга йўл олди\n14:53 / 31.10.2015\nМиср бош вазири Шариф Исмоил йўловчи самолёти қулаган жойга йўл олди. Бу ҳақда Миср телевидениеси хабар қилди.\nМаълумотларга кўра, Россия йўловчи самолёти Синай яримороли марказидаги Мисрнинг Ал-Ариша шаҳрида 100 километр масофадаги тоғли ҳудудга қулаб тушган. AFP хабарига кўра, айни пайтда ҳодиса ҳудудига етиб келган қутқарувчилар самолёт бўлаклари орасидан илк қурбонларни чиқариб олди.\nЭслатиб ўтамиз, бугун, 31 октябрь куни Миср вақти билан 6:51 да (Тошкент вақти билан 9:51) Россиянинг "Когалимавиа" авиакомпаниясига тегишли Шарм аш-Шайх — Санкт-Петербург йўналиши бўйича 9268 рейсини амалга ошираётган Airbus-321 лайнери парвозга кўтарилгандан 23 дақиқа ўтиб радарлар экранидан йўқолди. Мазкур самолёт бортида 217 нафар йўловчи ва етти нафар экипаж аъзоси бўлган.


Yodofer haqida ma’lumotlar – ECOPHARMA\nBo'lim: Yodofer haqida ma’lumotlar\nТемир сўрилишига таъсир қилувчи моддалар\nОЗИҚ ОВҚАТ АКТИВ МОДДА ТАЪСИР ДАРАЖАСИ АКТИВАТОРЛАР Гўшт, жигар Гемоглобин, миоглобин + + + Мевалар Витамин С + + + Сабзавотлар, квашланган карам Витамин С, кислоталар + + + АНТАГОНИСТЛАР Барча турдаги чойлар Полифеноллар(таннин) – – – Дон махсулотлари Толалар ва фитатлар – – – Пишлоқ ва сут махсулотлари Кальций, фосфат – – Тухумлар Фосфопротеин,…\nЙодофернинг таркиби нима учун 3 хил компонентдан иборат деган саволга қуйидаги жавобларни беришимиз мумкин: Йодни ўзлаштирилишида темирнинг ахамияти. Организдаги йод метаболизмининг интенсивлиги бевосита витамин А, цинк ва темирга узвий боғлиқ . Бу микроэлементларнинг етишмовчилиги қалқонсимон без фаолиятига катта таъсир қилади. Тироид гормонлар синтезини 2 ва 3 – этапида иштирок этувчи тиреопероксидаза ферменти бевосита гемга боғлиқ хисобланади. Шунинг учун ТТК (темир танқислик камқонлик) да йод профилактикаси учун ишлатиладиган дорилар эффективлиги…\nЙоднинг табиатдаги манбаси океанлардир. Бир йилда океанлардан 400’000тонна йод хавога учиб ер шарига тарқалади. Агар жуда оз миқдорда йод етишмовчилиги бўлса, инсон интелектуал қобилиятини 10% га пасайтиради. Бу давлат келажагига ва ахолини интелектуал салохиятига ёмон таъсир қилади. (БЖССТ, 1994 г.) Кўкрак сути, сўлак ва ошқозон сокидаги йод миқдори қондаги миқдоридан кўра 30 баробар кўпроқ концентрацияда бўлади.Шунинг учун хайвонлар яраларини битиши учун ўз сўлакларидан фойдаланади ва йод миқдори меъёрда бўлса ошқозонда…\nБу жудаям қарама – қаршиликлар кўп бўлган мавзу. Дунёда энг кўп йод истеъмол қиладиган миллат бу – японлардир. Улар бир кунда табиий денгиз махсулотлари билан 13800 мкг гача йодни қабул қилишлари аниқланган. Қуйида баъзи Япония хақидаги маълумотларни келтириб ўтамиз: 1967 йилда Японияда йод нормаси 13,8 мг/суткага қилиб қабул қилинган бўлиб, у хозирги БЖССТ (Бутун жахон соғлиқни сақлаш ташкилоти) нинг…


Америка хакерларига Пентагон сайтларини бузишга қонуний рухсат берилди\nАҚШ мудофаа вазирлиги Пентагоннинг расмий сайтларини кибермуҳофаза қилиш бўйича биринчи пилот лойиҳаларига старт берилганини хабар берди, дейилади Reuters агентлигининг эълонида. Бу АҚШ федерал ҳукуматининг тарихидаги тармоқлар хавфсизлигини оммавий синаш бўйича биринчи тажрибаси ҳисобланади.\nЛойиҳа апрель ойида бошланиб, Hack the Pentagon номи остида ташқи программистларни жалб этиб, Пентагон расмий сайтларнинг нозик томонларини топишни мақсад қилиб олинди. Лойиҳа “bug bounties” кўринишидаги беллашув асосида бўлиб ўтади. Бундай усул IT-саноатининг тижорий йўналишида машҳур бўлиб, уни АҚШ ҳукумати эса биринчи марта қўллаб қўришни режалаштирган.\nУларнинг мақсади қонунбузарлардан олдин нозик томонларни топиб, уларни бартараф этишдан иборат. Бундан ташқари, сайтлар ва тармоқлар нозик томонларини топиб берган программистларга пулли совринлар ваъда қилинган.\nҚатнашувчилар АҚШ фуқаролари бўлишлари ва шу ерда истиқомат қилишлари шарт. Барча аризалар текширилиб чиқилади, ҳаттоки уларнинг таржимаи ҳоллари ҳам ўрганилиб чиқилади. АҚШ мудофаа вазири Эштон Картернинг айтишича, улар Google ва Shopify жамоасидиги мутахассислардан Hack the Pentagon лойиҳасига “жалб” этилган.


Питерда Паспорт топдим. Эгасини топишга ёрдам беринг\nСўнгги бор янгиланди: декабр 15, 2015\nПаспорт топдим. Эгасини топишга ёрдам беринг\nРоссиянинг Санкт Петербург шаҳрида Андижон вилоятидан бўлган Эргашев Фарруҳ паспортини топдик.\n1996 йилда туғилган бу бола документ тўғирлаш учун паспортини самарқандлик Шерзод деган йигитга берган. Шерзод ҳужжатларни йўқотиб эгасига сан депорт бўлдинг, деб айтворган экан. У документ қилиб бераман деб жуда кўп одамларни алдаган "мошенник" экан.\n14 - февралгача экан регистрацияси. Регистрация муддати тугамасдан паспортни эгасини топиб берсак зўр бўларди.\nНомерим: 8 951 679 52 79\nРоссия полицияси муҳожирдан қандай пора олади?\nСанкт Петербург полицияси қандай пора олади?\nБугунги кунда Россияда меҳнат мухожирлари кўп ҳолатлардан полицияга пора бериб қутилишмоқда. Полиция пора олмагани ҳақидаги хабарларга ишонасизми? Мана Питер полицияси пора олаётганини видеога тушурдим.\nЁқилмаган газ учун пул тўлашга қандай мажбур қилинади?\nЖарқўрғон туманидаги Сурхон жамоа хўжалигида яшайман. Мана уч йилдирки бизда на ичимлик суви, на табиий газ бор. Қишлоқ аҳолиси ўтин, кўмир ёқиб қишни ўтказади. Ариқ, каналлардан сув олиб келиб ичади. Аммо уч йилдан бери ёнмаётган газ учун бизни қарздор қилиб бизда пул талаб қилишмоқда. Мана бугун газ таъминотидан вакил келиб - тўламасангиз арз қилинг, ёки жимгина тўловни амалга оширинг деб огоҳлантириш хатини ташлаб кетди.\nМактаб олимпиадаларида жавоблар 50 доллардан сотилмоқда\nТошкент шаҳар туманларида Фан олимпиадасининг туманлар бўйича босқичи бўлиб ўтди.\nҲақиқий билимли ўқувчилар қолиб, жавобларни ГУНО(Тошкент шаҳар халк таълими бош бошкармаси)дан ҳар битта фанни 50$ дан сотиб олиб ифлос йуллар билан ўқувчиларни захарлаб, билимли ўқувчиларни руҳан синдириб, адолатли жамиятимизга нисбатан нафрат пайдо бўлишига сабабчи бўлишмоқда.\nШунака ифлос, ноқонуний ишлар орқасидан харом пул топаётган ГУНО, РайОНО ходимлари, ўқитувчилар ва бу ишларга алоқаси борлар билиб қўйинг ҳар бир қилган ишингиз жазосиз колмайди. Бир кун келади ҚОНУН олдида жавоб берасиз. Сабаби сизлар жуда кўп инсонларнинг: уқитувчилар, ота оналар ва энг аянчлиси ҳаётга энди қадам босаётган Жонажон Ўзбекистонимизнинг келажаги булмиш ўқувчи фарзандларимизнинг қарғишига бир неча йиллардан бери дучор булиб келмокдасиз!\nСизларни Оллоҳ жазоласин!


Добавлено: 09.06.2016, 09:49\nЛиссабонда тиббиёт ходимлари томонидан тўрт ой илгари мияси ўлганлиги тасдиқланган аёл ўғил фарзандли бўлди, деб хабар берди “Lenta.ru” нашри.\nБоланинг оғирлиги 2,35 килограмм бўлиб, ҳомиладорликнинг 32-ҳафтасида кесарча кесиш орқали туғилган.\n2015 йилнинг май ойида Небраска штатида ҳам худди шундай воқеа рўй бериб, болани туғдириб олиш мақсадида, шифокорлар мияси ўлган ҳомиладор аёлни икки ой мобайнида ҳаёт билан таъминловчи аппаратга улаб қўйишган.\n22 ёшли Карла Пересга уланган аппарат 54 кун мобайнида ўчирилмаган. Туғиш муддати етгач, шифокорлар кесарча кесиш операциясини ўтказишган ва соғлом ўғил бола дунёга келган.


Ўзбекистон терма жамоасининг Экватор Гвинеясига қарши ўртоқлик ўйини бекор қилинди\n12:19 / 31.05.2016\n2 июнга белгиланган Ўзбекистон - Экватор Гвинеяcи халқаро ўртоқлик учрашуви бекор қилинди. Бу ташаббус Экватор Гвинеяси футбол федерацияси томонидан билдирилган.\nЭкватор Гвинеяси футбол федерацияси бош котиби Тадео Нсуе Онва имзолаган хатда айтилишича, Африка Конфедерациясининг йўриғига кўра Африка Миллатлар Кубогининг саралаши доирасида ўтказилиши керак бўлган Экватор Гвинеяси-Бенин ўйини 3 июнь куни ўтказилиши мумкин. Шу сабабли Экватор Гвинеяси Ўзбекистон терма жамоаси билан ўртоқлик учрашувини ўтказиш учун Тошкентга кела олмаслигини маълум қилган.\n«Биз Ўзбекистон Футбол Федерациясидан узр сўраймиз ва ушбу ўйиннинг яқин вақт ичида ўтказилишига умид қилиб қоламиз», - деб якунланади Экватор Гвинеяси футбол федерацияси бош котибининг мактуби.\nЎзбекистон Футбол Федерацияси Ўзбекистон-Экватор Гвинеяси учрашувига сотилган чипталарни қайтариб олиш масъулиятини ўз бўйнига олади.\nМазкур ўйин учун 28 май куни чипталар сотилиши бошланган, чипталар нархи барча категориялар учун 15 минг сўм, CIP категория учун эса 30 минг сўм қилиб белгиланганди.\nҚайд этиш жоиз, 13 май куни Ўзбекистон футбол федерацияси матбуот хизмати 2 июнь куни Тошкентдаги «Бунёдкор» стадионида Ўзбекистон миллий термаси Қирғизистонга қарши майдонга тушишини хабар қилганди. Аммо 21 май куни ЎФФ матбуот хизмати бу учрашув бекор қилинганини хабар берди.\nЎзбекистон миллий терма жамоаси 4 июнь куни Австрияга йиғин ўтказиш учун жўнаб кетиши режалаштирилган.\n7 июнь куни Канада миллий терма жамоасига қарши ўртоқлик учрашуви белгиланган. Ҳозирча бу учрашув бекор қилиниши эҳтимоли ҳақида хабарлар йўқ.\nЭслатиб ўтамиз, Ўзбекистон терма жамоаси ЖЧ–2018 турнири 3-саралаш босқичидаги илк учрашувини шу йилнинг 1 сентябрь куни Тошкентда Сурия терма жамоасига қарши ўтказади.


08:39 / 02.02.2017\nАҚШ маъмурияти Эронга унинг баллистик ракеталар синови билан боғлиқ ҳолда минтақадаги "барқарорсизликка олиб келувчи фаолияти" сабабли расмий огоҳлантириш қилди. Бу ҳақда Reuters ахборот агентлиги хабар бермоқда.\nБу ҳақда АҚШ президентининг миллий хавфсизлик бўйича маслаҳатчиси Майкл Флинн маълум қилди.\n"Биз Эронга расмий огоҳлантириш қилмоқдамиз", деб айтган Флинн.\nУнинг айтишича, ўтган дам олиш кунлари Эрон томондан ракеталар учирилиши БМТ Хавфсизлик кенгаши резолюциясининг бузилиши бўлган.\nАввалроқ Эрон мудофаа вазири Ҳусайн Деҳқон янги ракета синовдан ўтказилганини тасдиқлаганди. Унинг айтишича, янги ракета синовлари халқаро альянс билан ядро дастури бўйича келишув ёки БМТ резолюциясига зид келмайди.


ИнтерФУТБОЛ :: Ҳаёт завқини сур, «Шрек» ёхуд УЭЙН РУНИ ҚАНДАЙ ЯШАМОҚДА?\nҲаёт завқини сур, «Шрек» ёхуд УЭЙН РУНИ ҚАНДАЙ ЯШАМОҚДА?\nОддий ва қисқа айтганда, жуда зўр! Дейлик, ҳозирда 30 миллион евро эвазига ўзи учун бункер (фавқулодда вазиятларда ҳимояланишга мўлжалланган махсус иншоот)га эга уй қурдирмоқда. Англия футболида шуҳрат қозонган ҳужумчининг океан ортига йўл олганига бир йил бўлди. Кўринишидан, «шрек» лақаби билан танилган инглиз шу вақт оралиғида янги мамлакат ва муҳитга яхшигина мослашиб олди. Ҳар ҳолда, у шахсий ҳаётида айтарли муаммо сезаётганини йўқ, ўйинлар ва машғулотлардан бўшаган пайт сира зерикмаяпти. Англияда ҳам деярли шундай эди. Демак, бугун «Юлдузлар ҳаётидан» рукни остида Уэйн Рунининг футболдан ташқаридаги турмушига назар соламиз (манба - championat.com).\nАнглия терма жамоаси собиқ ҳужумчиси АҚШга кўчиб кетар экан, Буюк Британия ҳудудидаги кўчмас мулкларидан ҳеч бирини сотгани йўқ. У ҳалигача имконият туғилиши билан ватанига талпинади. Зеро, яқинларининг айтишларича, Уэйн Чешир графлигида жойлашган шахсий кошонасида ўзини жуда яхши ҳис қилади. 2 йилча олдин ушбу қаср мисоли уйга ўғри тушганди. Ўшанда полиция жиноятчиларни тезда ҳибсга олган бўлсада, ноўрин кўнгилсизлик Рунилар оиласига қаттиқ таъсир қилди. «Барчаси жангари фильм лавҳасига ўхшаб кетди. Полициячилар гўёки, осмондан тушишди ва бир зумда бутун атрофни ўраб олишди. Итлар, полиция машиналари, сиреналар садоси, осмонда гир айлана бошлаган вертолёт...», - дея воқеа тафсилотини баён этишганди қўшнилар.\nҲозирда Рунилар оиласи учун янги турар-жой қад кўтармоқда. Бунисининг 4 томонига баланд девор солинади. Лекин уй таркибига кирувчи алоҳида бир иншоот борки, баланд девор унинг олдида «ҳолва», холос. Айтишларича, Руни кошона ичида бункер бўлишини хоҳламоқда. Буюртмага асосан кузатув камералари маркази ҳам айни шу фавқулодда ҳолатлар учун мўлжалланадиган хонага жойлаштирилади. Хуллас, бу ерда бутун уй ҳудудида нима бўлаётгани мунтазам назорат қилиб борилади. Лойиҳа қиймати чамаси 30 млн. еврога тенг эканлиги таъкидланмоқда.\nҲозирча фахрий футболчи кўп вақтини Вашингтонда ўтказмоқда. Эътиборли томони, Уэйн у ерда машҳур сиёсатчи Барак Обама оиласи билан қўшни. Шунингдек, Иванка Трамп ҳам шу атрофда истиқомат қилади. Айтиш жоиз, Руни учун ажратилган турар-жойда асло камчилиги йўқ. Уйнинг умумий кўриниши ҳам кўзни қамаштиради.\nЭнди Рунига тегишли темир «тойчоқ»лар ҳақида. Футболчи АҚШда асосан қандай уловларда сайрга чиқаётгани хусусида етарли маълумот йўқ, лекин у АПЛдаги фаолияти давомида улкан автопарк яратганди. Британия телеканаллари ҳаттоки, футболчига тегишли автоколлекция ҳақида алоҳида кўрсатувлар тайёрлаган. Тўғриси, бундай гаражга ҳар қандай миллионер ёки миллиардер ҳам енгил ҳасад билан қараши мумкин. Зеро, Уэйн «МЮ»да катта маош олишига яраша фақат элит автомобиллар харид қилган.\nБокс, баскетбол, Овечкин\nКўпчилик билади, АҚШда футбол биринчи рақамли спорт тури ҳисобланмайди. Уэйн ҳам шуни инобатга оляпти, шекилли, мунтазам равишда турли спорт тадбирларида кўриниш бермоқда, хусусан, бокс, баскетбол ва хоккей ўйинларига асло бефарқ қарамаяпти. Айниқча, боксга меҳри баланд. Чунончи, Уэйн болалигидан шу спорт турини ёқтиради, маълум вақт қўлига чарм қўлқоп олиб, жиддий шуғулланган ҳам. Бироқ бўлажак футболчи 15 ёшида боксни бир четга суришга мажбур бўлган. Чунки «Эвертон» раҳбарияти бу қизиқишига қатъий қарши чиқиб, қўшимча машғулотларга қатнашини тақиқлаб қўйган. Хоккейда эса у россиялик Александр Овечкин мухлисига айланди. Умуман, Руни янги истиқомат жойига ҳурмат нуқтаи назари билан маҳаллий клубларни баралла қўллаб-қувватламоқда. Ҳаттоки, улар Британия жамоаларига тўқнаш келишганида ҳам. Руни яна тунги клубларнинг доимий мижози. Ҳа, у кўнгилхушлики ўрнига қўймаса, туролмайди.\nУэйн Руни гарчи мулоҳазали йигитга ўхшамасада, хайрия ишларига мойил ва имкон борича болаларга ёрдам қўлини чўзади. Дейлик, «Эвертон»да ўйнаган вақти Родества байрами арафасида Болалар ўйига ўз ҳисобидан чамаси миллион евро (!) ажратганди. Шунингдек, «Манчестер Юнайтед» ва «Эвертон» клублари ўртасида айнан ўзи ташкиллаштирган ўйиндан тушган маблағни борича болалар шифохонасига йўналтирганди. Аниқроқ айтсак, хайрия суммаси тахминан 1,5 млн. еврога етганди. Эҳтимол, турмуш ўртоғи - Колин Маклафлиннинг 14 ёшли синглиси Рози наслий хасталик туфайли ҳаётдан кўз юмгани Уэйнга ўзгача таъсир қилгандир... Ҳар ҳолда, у шу воқеадан кейин бемор болаларга кўмаклашишни одат тусига айлантирди. Асосийси, Руни океан ортида ҳам хайрли ишларга қўл урмоқда. Дейлик, инглиз футболчиси ўтган йили Англия миллий жамоаси билан хайрлашув ўйини ташкиллаштирди ва тушумнинг маълум қисмини ўзи таъсис этган жамғарма фаолиятига йўналтирди. Айтганча, Уэйн фақат болаларни қўллаб-қувватлаш билан чекланаётгани йўқ. Хусусан, ирқчиликка қарши кураш ҳаракатларини ҳам фаол тарғиб этмоқда. У бу муаммога ҳамиша ўткир муносабат билдиради.\nУэйн Руни - катта оила бошлиғи. Америкалик мухлисларни чиройли голлари билан қувонтираётган фахрий ҳужумчи ва Колин 4 нафар ўғил фарзандни тарбиялашмоқда. Ҳа, вақтида Рунилар оиласи бузилиш ёқасига ҳам келганди. Лекин Колин ҳаётидаги энг ёқимсиз лаҳзаларда ҳам оилани сақлаб қолишга куч топа олди. Дарвоқе, яқинда ушбу жуфтликнинг никоҳдан ўтганига 11 йил тўлди. Шу жойда битта ажойиб намуна: Уэйн ҳам, Колин ҳам ҳар қандай тушунарсиз ҳолат (жанжал юзага келса)да ўғилчаларини қўлларидан тутиб, хиёбон томон йўлга тушишади - музқаймоқ ейиш учун. Бу жанжалдан қочишнинг ўзига хос усули, тўғрими?


Гарчи Ўзбекистон исломий ҳаракатининг (ЎИҲ) ўзи энди халқаро жиҳоднинг мураккаб майдонида муҳим иштирокчи бўла олмаса-да, унинг бутунлай йўқ бўлиб кетиши мумкинлиги ҳақида башорат қилишга ҳали жуда эрта.\nМазкур мақола The Diplomat нашрида чоп этилган бўлиб, журналист Agnieszka Pikulicka-Wilczewska томонидан ЎИҲнинг афғон турмасида сақланаётган сирдарёлик собиқ жангчиси билан интервью асосида ёзилган.\nШерзод Болтаев тортинибгина эшикдан кириб, сарғайган эски деворга қараган стулга ўтирди. Афғонистоннинг асосий хавфсизлик ва разведка идораси – Миллий хавфсизлик бошқармасига қарашли қамоқхонадаги кичкина хонада эскирган стол устига турган чироқ Афғонистоннинг кичкина байроғини хира оқиш тусда ёритиб турарди.\n38 ёшдаги новча, сийрак соқолли Болтаев хавотирли ва тортинчоқ кўринарди. У шу қадар юмшоқ ва сокин овозда гапирар эдики, ҳатто хонанинг чуқур сукунатида ҳам зўрға эшитиларди.\nҚаттиқ тартибли ҳибсхонадаги бошқа кўплаб маҳбуслардан фарқли ўлароқ, Болтаев ўз хоҳиши билан курашдан воз кечишга қарор қилди. Афғонистон президенти Ашраф Ғани “Исломий давлатининг Хуросон вилояти” тўдасининг таслим бўлган аъзоларига раҳм-шафқат ваъда қилганидан сўнг Болтаев бу ишни тарк этиш учун энг тўғри вақт эканини ҳис қилди. У ҳорғин, оч-наҳор ва ўзини нима кутаётганини билмас эди.\n2019 йилнинг кузи эди. Афғонистонда “Исломий давлат” Покистон чегараси яқинидаги Нангарҳор тоғларидаги сўнгги таянч пунктини йўқотаётганди. Унинг кўплаб аъзолари қочиб кетган ёки яширинганди, бошқалари Афғонистон ва Америка қўшинлари томонидан қўлга олинган ёки ўлдирилганди.\nБолтаев 2019 йил ноябрь ойининг бошида ихтиёрий равишда таслим бўлди. Унинг ҳомиладор рафиқаси ва беш фарзанди алоҳида автобусга чиқарилиб, номаълум томонга олиб кетилди. Ўшандан бери Болтаев уларнинг тақдиридан бехабар.\nНажибулла Абдул Раҳим тахаллуси билан танилган Болтаев бу номни жиҳодга қўшилган пайтида олган бўлиб, у йиллар давомида Ўзбекистон исломий ҳаракати таркибига қўшилган юзлаб ўзбекистонликлардан биридир.\n1990 йилларда ЎИҲнинг ўз ватанида бошланган кураши йиллар давомида “Толибон”, “Ал-Қоида” ва “Исломий давлат” билан иттифоқчиликка олиб келди, гуруҳларга бўлинди, энди эса унутилиш ботқоғига ғарқ бўлмоқда.\nСовет Иттифоқи парчаланишни бошлаган 1990 йил эди. Фарғона водийсидаги Наманган шаҳридан бўлган бир гуруҳ диндор ёшлар Совет Иттифоқи тобора бетартиб бўлган даврда адолатни тиклаш мақсадида “Адолат” ташкилотини тузишди.\nУнинг раҳбарлари Тоҳир Йўлдошев исмли ёш мулла ва собиқ совет ҳаво десантчиси Жума Намангоний янги масжид қуриб, кўп ўтмай шариат қонунларига мувофиқ кўчаларда назорат қилишни бошлади. Аста-секин улар ҳуқуқни муҳофаза қилиш органлари ролини ўз зиммаларига олиб, Ўзбекистонни исломий давлатга айлантиришни талаб қилишди.\nФарғона водийсида тобора кучайиб бораётган диндорликка нисбатан расмийлар аввалига сусткашлик билан муносабатда бўлишди. Фақат 1992 йилда “Адолат”га тақиқ қўйилиб, унга қарши кураш бошланди. Унинг бир қанча аъзолари мамлакатни тарк этишди.\nНамангоний Тожикистондаги фуқаролик урушига қўшилиб, у ерда янада радикал исломий гуруҳлар қаторида жанг қилди. Йўлдошев эса ислом дунёсига саёҳат қилди.\n1997 йилда Тожикистондаги фуқаролик уруши ўз ниҳоясига етгач, Намангоний сулҳга қарши чиқиб, тинчлик шартномасини қабул қилган тожик иттифоқчиларидан воз кечди.\nЎша пайтда Ўзбекистондаги Ислом Каримов ҳукумати Фарғона водийсидаги исломий гуруҳларга қарши тазйиқ ўтказиши натижасида норози диндор ёшлар хорижга чиқиб кетишни бошлади.\nЎИҲ расмий равишда 1998 йилда ташкил топиб, унинг асосий диний мафкурачилари Йўлдошев ва Намангоний эди. Улар ўша пайтда аллақачон даромадли гиёҳвандлик савдоси бизнесида иштирок этиб, Афғонистондаги “Толибон” билан асосий ҳамкор гуруҳ сифатида яқин алоқада бўлган.\nУларнинг пировард мақсади Фарғона водийсида Ўзбекистон, Қирғизистон ва Тожикистон ҳукуматларини ағдариб, ислом давлатини барпо этиш эди. Ўша пайтда гуруҳ фуқаролар уруши эндигина тугаган Тожикистон ва “Толибон” ҳукмронлигидаги Афғонистондаги базаларда бир неча йилдан бери тажриба орттирганди.\n1999 йил бошида Тошкентда бир қатор портлашлар содир бўлиб, гарчи бу ишда айбдорлиги ноаниқ бўлса-да, ЎИҲ айбдор деб топилди. Кейинги йилларда ЎИҲ ўзбек-қирғиз-тожик чегараларида фаолият юритиб, тўлов учун одамларни гаровга олди. Ўзбекистон ва Қирғизистонга бостириб кирди.\nУлар гиёҳвандлик моддалари савдосидан пул ишлаб, Афғонистонда жойлашган иттифоқчиси “Ал-Қоида” тарафидан маблағ билан таъминлангани хабар қилинган.\nАҚШнинг Афғонистонга бостириб кириши ЎИҲни янги йўлга бошлади. Ўшандан бери у асосий эътиборини коалиция кучларига қарши курашга қаратиб, “Ал-Қоида” ва “Толибон” билан янада яқинлашди.\n2001 йилнинг ноябрида Намангоний ўлдирилди. Кўп ўтмай, гуруҳ Афғонистон чегарасига яқин бўлган, Покистоннинг қабилалар бошқарувидаги ҳудудларига, хусусан, Вазиристонга кўчиб ўтиб, у ерда маҳаллий қабилалар билан алоқа ўрнатди ва вақти-вақти билан Покистон кучларига тўқнаш келди.\n2004 йилда ЎИҲ ўша пайтгача исломга қарши кураш авж олган Тошкентга бир қатор ҳужумлар учун жавобгарликни ўз зиммасига олди.\n2009 йилда Йўлдошев дрон ҳужумидан ўлгач, кейинги йилларда ташкилот бўлиниб, раҳбарлари ўзгарди. У тобора халқаро жиҳодга содиқ бўла борди.\nШерзод Болтаев Ўзбекистоннинг шарқий қисмидаги Сирдарё вилоятининг Тожикистон билан чегарадош қишлоғида вояга етган. Унинг оиласи динга берилмаган. Болтаевнинг айтишича, Исломга унинг қишлоғида нотўғри амал қилинади. Одамлар ўзларини мусулмон деб билса-да, лекин намоз ўқимайди.\nҚишлоқда замонавий дунёнинг барча гуноҳлари мужассам – ароқ, фоҳишалар, сигареталар. Болтаев 2008 йилда уни ислом динига даъват этган укасига эргашган.\nКўп ўтмай, Болтаев оила қургач, муаммолар бошланди. Ўша пайтда Ўзбекистонда тақводор мусулмонларга қарши кампания авжида эди. Муқаддас исломга эргашган, соқол қўйган ва кунига беш вақт намоз ўқийдиганлар ҳамма жойда ҳозир бўлган хавфсизлик хизматларининг нишонига айланишди.\nДиндорлик қамоқхонага тушишга сабаб бўларди, жумладан, қийноқларнинг кенг қўлланилиши билан танилган Жаслиқда одамлар абадий бўлмаса ҳам йиллар давомида йўқ бўлиб кетиши мумкин эди. Болтаевнинг рафиқаси ҳижобда эркин юролмади. Укаси бир неча ойни панжара ортида ўтказди.\n“Сирдарё вилояти хавфсизлик хизмати томонидан қамоққа олинган дўстларимни ароқ ичишга мажбур қилишиб, намоз ўқишга рухсат беришмаган. Уларни қўйиб юборишганда, махсус хизмат уларнинг ароқ ичган видеолари борлигини айтди. Ўзбекистонда вазият шунақа”, дейди Болтаев.\nУкаси қамоқдан чиққач, иккала оила Москвага кетишга қарор қилишди. Аммо тез орада аён бўлдики, Россия биродарлар излаётган макон эмас эди. Болтаев Россияда варақа ва газеталар тарқатиб тирикчилик қилган бўлса-да, аммо қўрқув сақланиб қолганди. Ахир тақводор мусулмонлар у ерда ҳам нишонга олинган эди. Улар янги уй топишлари керак эди.\n“Укам интернет орқали вилоятимиздаги бир дўсти билан боғланди. Унинг айтишича, Афғонистонда жамоат бор, сиз шариат қонунларига кўра яшашингиз мумкин, ҳар куни уруш бўлади ва сиз намоз ўқишингиз мумкин. Укам Афғонистонга кетди, – дейди Болтаев. – Укам беҳуда курашиб, ўлиб кетишни хоҳламаслигини айтди. Аммо у ерда ҳеч бўлмаганда кичик бир мадраса бўлиб, у овқат пишириши, ёрдам бериши, идиш ювиши мумкин эди. Афғонистонда ҳақиқий дин мавжуд. Шунинг учун биз ҳижратга қарор қилдик. Укам агар биз кетмасак, эртами-кечми қамоққа тушамиз, деди”.\n2012 йилда Болтаев, унинг рафиқаси ва икки ёш боласи Россияни тарк этишди. Улар Озарбайжон ва Эрон орқали Афғонистонга, у ердан эса Покистоннинг Афғонистон билан чегарасидаги қабилала ҳудудларига боришди.\nБу ерда кўплаб ўзбек жангарилари бор эди. Улар шу жойда икки йил турди. Болтаевнинг айтишича, у ўша пайтда Покистон армиясига қарши маҳаллий исломчилар билан жанг қилган ўзбек мужоҳидларига озиқ-овқат тарқатишда ёрдам берган.\n2014 йилда Покистон шаҳарларини ларзага келтирган кўплаб террористик ҳужумлардан сўнг ҳукумат қонунбузар қабилалар ҳудудларида жойлашган ушбу гуруҳларга сўнгги зарбани беришга қарор қилди.\nЖанглар натижасида 1 миллион киши уйларини ташлаб чиқишга мажбур бўлди. Минглаб жангари ва уларнинг оилалари мамлакатни тарк этиб, қўшни Афғонистонда бошпана топишди. Уларнинг аксарияти Нангарҳорга жойлашиб, у ерда аста-секин “Толибон” кўмагида ўз жамоаларини тиклашга киришди.\nАфғонистон таҳлилчи Обаид Алининг айтишича, ЎИҲ “Толибон” билан курашга, асосан, мамлакат шимолида қўшилган. Бошқалар, жумладан, Болтаев Забулга келиб, “Толибон”дан ер ва бошпана олишган. Аммо ЎИҲ ва мезбонлар ўртасидаги муносабатларга аллақачон дарз кетганди.\n“2014 йилга келиб ЎИҲнинг собиқ раҳбари Усмон Ғозий ўз веб-сайтида бир нечта саволларни туғдирадиган баёнот эълон қилди. Улардан бири “Толибон” раҳбари мулла Умарнинг ғойиб бўлишига оид эди. Ғозий мулла Умарни бир неча йил давомида ҳеч ким кўрмаганлиги ва бу диний меъёрларга зид эканлигини айтди.\n“Агар сиз раҳбарни узоқ вақт кўрмаган бўлсангиз, уларга жавоб бермайсиз, улар билан жанг қилмайсиз ва қўллаб-қувватламайсиз”, дейди Али.\nБу ЎИҲ учун жуда кўп муаммоларни келтириб чиқарди, чунки “Толибон” уларга эргашмади ва ЎИҲнинг мамлакат шимолидаги кўплаб қўмондонларини қуролсизлантирди.\n2015 йилда “Толибон” нафақат мулла Умарнинг ҳаёт эмаслигини, балки у 2013 йилда вафот этганини тан олиб, мулла Ахтар Мансурни ўзининг янги раҳбари этиб тайинлади. Бу бир қатор келишмовчиликларни келтириб чиқариб, ҳаракат ичида бўлинишга олиб келди. Шундан сўнг вазият янада ёмонлашди.\nХуросон вилояти – Исломий давлат\n“Толибон”нинг Нангарҳорга янги келганларга кўрсатган меҳмондўстлиги тез орада тугади. 2015 йилда ушбу ҳудуддаги кўплаб покистонлик жангарилар ўтган йилнинг июнь ойида Сурия ва Ироқда халифалик барпо этилганини эълон қилган “Исломий давлат” раҳбари Абу Бакр ал-Бағдодийга байъат берди.\n“Хуросон вилояти – Исломий давлат” (ХВИД) шу тарзда туғилиб, эллинизм давридаги Форс империясининг кенг шимоли-шарқий минтақаси номи билан аталган. Бош қароргоҳи Нангарҳор вилоятида жойлашган янги гуруҳга “Толибон”нинг кўплаб норози маҳаллий қўмондонлари қўшилди.\nШинжон, Эрон ва Марказий Осиёни ўз ичига олган курашни бутун минтақага ёйишга ваъда бериб, ХВИД Афғонистонда жойлашган хорижий жангчилар ва чет элдан янги чақирилганлар учун ажойиб имконият яратди.\nУ, шунингдек, аста-секин Нангарҳор ва Кунар вилоятларидаги янги ҳудудларни, шу жумладан, сердаромад конлар ва Покистонга олиб борадиган муҳим савдо йўлларини босиб олишга киришди.\nШу тариқа ЎИҲ янги иттифоқчисини топди. Ўтган йиллар давомида таркиби жиҳатидан анча халқаро бўлиб келган ЎИҲнинг кўпгина аъзолари Сурия ва Ироқдаги “Исломий давлат” сафига келиб тушган бўлсалар-да, кўплари Афғонистонга қайтиб келишди.\nАммо ҳамма ҳам янги иттифоқдан мамнун эмас эди. ЎИҲ раҳбари Усмон Ғозий 2015 йил июль ойида ўз гуруҳи ХВИДни қўллаб-қувватлашини эълон қилгач, унинг айрим аъзолари “Толибон” билан қолишга қарор қилди.\nЗабулда вазият кескинлашди. “Толибон”нинг маҳаллий қўмондонлари ўзбекистонлик меҳмонлар билан музокаралар ўтказишга уринишса-да, ЎИҲ “Толибон”нинг янги раҳбарини қўллаб-қувватлашдан бош тортди. “Толибон”га аввалги иттифоқчилари билан курашишдан бошқа илож қолдирмади.\nАли таъкидлаганидек, шафқатсиз қон тўкилишида ЎИҲнинг бир қатор раҳбарлари ва қўмондонлари ўлдирилган, бошқалар қуролсизлантирилган ва ҳибсга олинган. Баъзилар оилаларини олиб қочиб, Нангарҳорда “Исломий давлат”га қўшилишга муваффақ бўлишди.\n“Уларда тирик қолиш учун иккита йўл бор эди: ёки Нангарҳордаги ХВИДга қўшилиш, ёки “Толибон”нинг иккинчи раҳбари тайинланишини қўллаб-қувватлаш. Уларнинг айримлари уни қўллаб-қувватлади ва мамлакатнинг баъзи ҳудудларида, асосан, шимолда ўз лавозимларида қолди”, дейди Али.\nБолтаев гуруҳи Забул қирғинидан омон қолган бахтли одамлар қаторига кирди. Унинг бўлинмаси қуролларини топшириб, “Исломий давлат”га қўшилмасликка сўз берди. Улар ҳеч қачон бу ваъдани бажаришни ният қилмаганди. Кўп ўтмай, улар Нангарҳордаги ХВИД қўрғонига кўчиб ўтди. “Исломий давлат”да ҳаёт қандай бўлгани ҳақидаги саволга Болтаев батафсил жавоб бермади.\n“Одамлар таҳсил олди. Икки ой давомида тинч ва осойишта ҳаёт кечирдик, ҳеч нарса бўлмади, кейин портлашлар бошланди, – дейди у. – Битта фотокопия маркази бор эди, одамлар материалларни чоп этишлари учун принтерлар изладим. Овқат ҳам пиширдим”.\nВазиятнинг айни шундай эканини аниқлашнинг имкони йўқ.\nБолтаевнинг айтишича, у уч йил давомида 200 нафар ўзбекистонлик қатори “Исломий давлат” сафида бўлган, гарчи у қаердалигини аниқ айтмаса ҳам. Сўнгра 2018 йилда яна “Толибон”га қарши кураш бошланди.\n“Улар бомбардимон қилишни бошлагач, ҳамма Вазиристон томонга қочди. Биз у ерда 1,5 йил яшадик. Кейин “Толибон” яна ҳужум бошлади. Бу бир неча ой давом этди. Биз аста-секин яна кетишни бошладик, – дейди Болтаев. – Озиқ-овқатсиз ва болалар билан қийин бўлди. Кўплаб оилалар отасиз қолди. Ҳар бир эркакнинг ўнга яқин хотини бор эди. Хотиним у ерда касал ҳолида беш фарзанди билан қолди. Мен саккиз ой давомида қочқинликда юриб касал бўлдим. Овқат йўқ эди”.\nЎша пайтда Болтаев таслим бўлганлар амнистияга тушишини эшитди. ХВИД Афғонистон ва АҚШ қўшинлари, маҳаллий қўзғолончилар ва “Толибон”га қарши Нангарҳорда ютқазаётганди.\nОхир-оқибат гуруҳ аъзоларининг бир қисми Покистонга ёки Кунар вилоятига кўчди, бошқалар қочиб кетди, баъзилари ўлдирилди, қолганлари ҳибсга олинди. Хотини билан биргаликда улар таслим бўлишдан бошқа илож йўқ, деган қарорга келишди. Уларнинг жиҳодлари барбод бўлди. Болтаев бошқа жангарилар билан бирга афғон расмийларига ўзларини топширди.\n“Агар вақтни орқага қайтара олганимда, – дейди Болтаев, – Афғонистонга умуман бормаган бўлар эдим”.\nУ жанг қилишни ёқтирмайди, фақат рафиқаси ва болалари билан яшаб, ислом динига амал қилишни хоҳларди. Унинг айтишича, агар яна озодликка чиқса, тинч жой бўлган Европа, Туркия ёки Россияга бормоқчи. У охирги марта Суриянинг Курдистонида жанг қилаётганини айтган укаси ва оиласи билан учрашишни истайди.\nБу ҳеч қачон бўлмаслиги мумкин. Ваъдага қарамай, таслим бўлган ХВИД жангарилари авф этилмади. ЎИҲ ҳам муваффақиятсизликка учради.\n“Ҳаракат тугади. “Толибон” томонида жанг қилаётган бир неча кичик [ўзбек] гуруҳлар бор, аммо улар ўз-ўзидан ҳеч нарсага ярамайди ”, деди Болтаев.\n“Толибон” шу йилнинг февраль ойида АҚШ билан деярли 20 йиллик урушни тугатиш мақсадида имзоланган тинчлик шартномасига биноан, гуруҳ АҚШнинг чиқиб кетиши эвазига Афғонистон ҳудудида ҳеч қандай террористик ҳаракатларга йўл қўймасликка ваъда берди.\nБадахшоннинг чиройли тоғларига саёҳат “Толибон”нинг бўйсунишини шубҳа остига қўяди.\nУйқудаги Хостак водийсида марказий осиёлик бир гуруҳ жангарилар жангни давом эттирмоқда. Уларнинг сони ноаниқ бўлса-да, дейди Али, улар маҳаллий “Толибон”га ҳамда 11 сентябрь хуружларидан сўнг АҚШни афғон тупроғига олиб келган ташкилот – “Ал-Қоида” билан боғлиқлиги хабар қилинади.\nУнинг айтишича, гуруҳ кўп йиллардан бери фаолият юритади. Бироқ Забул қирғинидан омон қолган яна кўплаб жангарилар бўлиши эҳтимолдан йироқ эмас. Уларнинг “Толибон”га қарши жуда кўп шикоятлари бор.\n“Толибон”нинг собиқ жангариси, 27 ёшли Исан мен билан Бадахшон вилоятининг маркази Файзободдаги тинч идорада учрашди. Бу курашдан норозилиги сабабли у уч йил олдин гуруҳни тарк этди. Ўшандан бери у ота-онаси билан шаҳарга яқин қишлоқда яшайди. Яқинда уни унаштиришди.\n“Бадахшоннинг Журмасидаги Хостак водийси чет эллик террорчилар учун хавфсиз жойдир. Уйғурлар кўп, кейин тожиклар ва ўзбеклар. Ҳар йили ёзда ҳарбий ҳужум уюштирилади. Улар у ерда олти-етти йилдан бери яшайди. Ҳар йили уларга Покистон ва бошқа жойлардан келган янги чет элликлар қўшилади,- дея тушунтиради у. – Хостак аҳолиси чет элликлардан норози – улардан қўрқишади. Баъзан улардан озиқ-овқат, машиналар талаб қилади ёки уларга ҳужум қилишади”.\nАлининг айтишича, Бадахшондан ташқари баъзи ўзбек жангарилари ҳанузгача Тоҳар, Қундуз ва Бағлон вилоятларида фаолият юритмоқдалар. БМТнинг Аналитик қўллаб-қувватлаш ва санкцияларни мониторинг қилиш гуруҳининг июль ойидаги ҳисоботида таъкидланганидек, ЎИҲнинг Афғонистондаги аъзолари сони, асосан, Фарёб вилоятидаги оилаларни қўшганда яқинда 140 кишига етган.\nХВИД мамлакатда ҳанузгача мавжуд ва ўз ҳудудининг катта қисмини йўқотишига қарамай, қурбонлар сони юқори бўлган ҳужумларни амалга оширишга қодир. БМТ кузатувчилар гуруҳи маълумотларига кўра, ҳозир Афғонистонда ХВИДнинг 2200 га яқин жангариси бор. Аммо уларнинг қанчаси ўзбекистонлик экани аниқ эмас.\n“Бир нарса аниқ, – дейди Али. – “Толибон” етарлича кучли экан, бошқа ҳарбий гуруҳга Афғонистонда мустақил ҳаракат қилиш учун жой бўлмайди. Ушбу гуруҳлар жойлашган ҳудудларнинг аксарияти “Толибон” назорати остида. Ҳукумат бу жойларга кириш ҳуқуқига эга эмас.\nMақола The Diplomat нашрида чоп этилган. Элтуз таржимаси\ndata-title="Ўзбекистон исломий ҳаракатидан нима қолди?" data-description="<!-- wp:paragraph --> <p>Гарчи Ўзбекистон исломий ҳаракатининг (ЎИҲ) ўзи энди халқаро жиҳоднинг мураккаб майдонида муҳим иштирокчи бўла олмаса-да, унинг бутунлай ..." data-image="https://eltuz.com/wp-content/uploads/2020/09/r62480043.jpg" data-url="https://eltuz.com/sas/214975/" data-services="facebook,odnoklassniki,twitter,telegram" data-counter="ig">\nПрезидент молия ходимларини “каламушлар” деб атади\n22 декабрь куни президент Мирзиёев Ўзбекистон Олий Мажлисида қилган бир неча соатлик жонли мурожаатида молия ходимларини “каламушлар” деб атади. ...


Бонуччи кимни энг кучли футболчи деб билади - Offside.uz – Offside'да бўлинг, офсайдда қолманг!\nБонуччи кимни энг кучли футболчи деб билади\nИталиянинг "Милан" клуби янги аскари Леонардо Бонуччи ўзи ўйнаган рақиблар ичидаги энг яхши футболчи номини айтди. Лео ўзи учун энг ноқулай рақиб сифатида португалиялик ҳужумчи Криштиану Роналдуни эътироф этди.\nБонуччи Италия терма жамоаси ва "Ювентус" футболчиси сифатила Криштиануга нисатан тўп сурган эди.\n"Менга қарши тўп сурган футболчилар орасида ким энг яхши футболчи? Бу Криштиану Роналду. Унда чемпионлик учун барча нарса бор," - дейди Бонуччи.\n24/07, 18:21 0


Огоҳ бўлинг: Бир йилда 1,7 миллион кичик ёшли бола ҳавонинг ифлосланиши туфайли ҳаётдан кўз юммоқда\n22:17 / 07.03.2017\nЖаҳон соғлиқни сақлаш ташкилоти (ЖССТ) душанба куни дунё миқёсида 5 ёшгача бўлган болалар ўлимининг чорак қисми носоғлом ёки ифлосланган муҳит билан боғлиқлиги ҳақида маълум қилди. Сув ва ҳавонинг ифлосланиши, тутунлар ва гигиенага амал қилмаслик шулар жумласидандир. GulfNews шу мавзудаги мақоласини тақдим этди.\nБундай аксилсанитария ва ифлосланган муҳит ичбуруғ, безгак ва зотилжам касалликлари натижасида ҳаётдан кўз юмишгача олиб келиши мумкин, бу бир йилда 1,7 миллион боланинг ўлимига сабаб бўлмоқда, дейилади ЖССТ ҳисоботида.\n"Ифлосланган атроф-муҳит ҳалокатлидир, айниқса кичик ёшдаги болалар учун, - дейди ЖССТ бош директори Маргарет Чен. - Уларнинг ривожланаётган органлари ҳамда иммун тизими, шунингдек нафас йўллари ифлос сув ёки ҳаводан катта зарар кўриши мумкин".\n"Барқарор дунёни мерос қолдириш: Болалар саломатлиги ва атроф-муҳит атласи" ҳисоботида ЖССТ салбий таъсир онанинг қорнидаёқ бошланиши, кейин эса давом этиши мумкинлиги маълум қилди.\nШунингдек ҳавонинг ифлосланиши астма каби сурункали касалликлар хавфини оширади. Ҳисоботга кўра, ифлос ҳаво юрак-қон томир касалликлари, инсульт ва саратон касалликларига йўлиқиш хавфини оширади.\nБундан ташқари, болалар озиқ-овқат маҳсулотлари, сув ва ҳаво орқали зарарли кимёвий моддалар таъсири остида қолиши мумкин.\nЖССТ эксперти Мария Нейра ҳукуматларни болалар учун барча жойларни хавфсизлантиришга чақирди.\n"Саломатликка экологик хавф солувчи омилларни бартараф этишга сармоя киритиш - сув сифатини яхшилаш ёки ёқилғининг нисбатан тоза туридан фойдаланиш соғлиқ учун сезиларли фойда беради", - деди у.\nЖорий йил бошида ЖССТ ҳавонинг ифлосланиши йилига 3 миллион кишининг эрта ўлимига олиб келишидан огоҳлантирган эди.\nсаломатлик болалар ЖССТ хавф ҳавонинг ифлосланиши


Швецияда масхарабоз ниқобидаги киши 19 ёшли йигитга пичоқ билан ҳужум қилди\n15:54 / 14.10.2016\nШвециянинг ғарбий қисмида жойлашган Варберг шаҳрида масхарабоз ниқобдаги номаълум киши 19 ёшли йигитга пичоқ билан ҳужум қилди. Бу ҳақида SVT телеканали хабар берди.\nПолиция ходими Улла Бремнинг маълум қилишича, йигит елкасидан жароҳат олган, унинг ҳаёти хавф остида эмас.\nВоқеа 13 октябрь, пайшанба куни кечқурун содир бўлган. Жиноятчи қочиб қолган, ҳуқуқни муҳофаза қилиш органлари қидирув ишларини олиб боришмоқда.\nШунингдек 13 октябрь куни Британиянинг The Independent нашри сўнгги ҳафта ичида Лондон ва Бирлашган Қиролликда қотил-масхарабозларнинг бир қатор ҳужумлари қайд қилинганини хабар қилган. 11 октябрь, сешанба куни Лондоннинг Брунель университети ётоқхонаси ёнида масхарабоз кийимини кийиб, одамлар кетидан арра билан қувган талаба қўлга олинган. Манчестерда ҳам бир неча қуролланган "қотил-масхарабозлар"ни кўришган.\nМанбага кўра, "қотил-масхарабозлар" тренди Буюк Британияга АҚШдан кириб келган. Ҳуқуқ-тартибот ходимлари бутун мамлакат бўйлаб масхарабоз кийимларини кийиб, маҳаллий аҳолини қўрқитишга ҳаракат қилаётган бир гуруҳ ёшларни қўлга олишмоқда.\nТарихдаги энг машҳур "қотил-масхарабоз" Жон Гейси бўлган. У 1972 йилдан 1978 йилга қадар 33 нафар кишига ҳужум қилиб, уларни ўлдирган.\nБуюк Британия Швеция қотил-масхарабозлар\nБританияда “ёлғизлик” бўйича вазирлик ташкил этилди\n«КХДР атом даври бошланганидан бери асосий таҳдид саналади»


Ҳафталик дайжест: Блогерларга киберҳужум, Тошкентнинг бўлиниши, стадиондаги имтиҳонлар, қачон оммавий эмланамиз? - Daryo\n23:18, 09.08.2020 86557\nҲафталик дайжест: Блогерларга киберҳужум, Тошкентнинг бўлиниши, стадиондаги имтиҳонлар, қачон оммавий эмланамиз?\nБошига ташвиш тушган одам кўпинча кимдандир ёрдам кутади. «Ташвишланма, ёнингда турибман», деган бир далда унга куч беради. Бой тадбиркор Алишер Усмонов апрель ойида вакцина топилса, ўзим пулини тўлаб олиб келиб бераман, деганди. Шавкат Мирзиёев бу ҳафта вакцина харид қилишни ўрганиш бўйича кўрсатма берди. Демак, Алишер аканинг ҳимматига гувоҳ бўладиган кунимиз яқин.\nЎзбекистонда коронавирусга қарши оммавий эмлаш қачондан бошланади? Тошкент тиббиёт академияси ректори, профессор Лазиз Тўйчиев бунга қуйидагича жавоб берди: «Россия Федерациясида вакцинация кузда бошланишини эшитдик. Бу жуда яхши. Лекин вакцина қаерда кашф қилинган бўлса, аввало ўша ердаги аҳолига қўлланади. Унинг самарасини биз 3-6 ойда билишимиз мумкин. Шундан кейингина биз бу жараённи ўзимизда бошлашимиз керак, деб ўйлайман».\nАйтиш керакки, вирус юқтиришлар сони бир қадар камая бошлади. Охирги икки кун ичида юқтирганлар сони 700 га боргани йўқ. Тўғри, бу расмий маълумот бўлиб, уни қандайдир коэффициентга кўпайтирса, реал ҳолат келиб чиқади. Бироқ шунда ҳам юқтириш сони камайган бўлиб чиқади.\n9 август соат 17:00 ҳолатига кўра Ўзбекистонда коронавирус инфекцияси қайд этилганлар сони 30 464 нафарга етди. Тузалганлар 21 316 нафар, вафот этганлар 200 нафардир.\nХўш, блогерларимизнинг аккаунтлари қанчалик ҳимояланган? Буни аниқлашга ёрдам берувчилар чиқди, бироқ улар кимлигини ҳалигача билолганимиз йўқ. Блогерлар ўз аккаунтларига хакерлар ҳужум уюштиргани ҳақида гапира бошлади; биринчилардан бўлиб масалани Анора Содиқова, Эльдар Асанов каби журналистлар кўтарди. Кейин бирин-кетин кўплаб блогерлар шундай ҳужумлар уларга қарши амалга оширилганини билдира бошлади. Уларнинг айтишича, мобил компаниялар расмий рақамларидан COVID-19 танлови ўтказилаётгани, унда ғолиб бўлганлар тақдирланиши ҳақида айтишган. «Коронавирус ҳақида жуда оддий саволлар бериб, мени ғолиб деб эълон қилишди. Сўнг ‘телефонингизга код юбордик, шуни бизга айтиб юборинғ, дейишди. Қарасам – Telegram’дан келган код. Яъни узоқдан туриб аккаунтимга киришга уринишяпти. Жуда содда, жўн йўлини танлашибди», деб ёзади ҳужумга учраганлардан бири.\nБу ҳужумга дастлаб «Mobi.uz», сўнг бошқа ташкилотлар эътибор қаратди. Миллий масс-медиани қўллаб-қувватлаш ва ривожлантириш фонди раҳбари Комил Алламжонов Ўзбекистонда блогерларнинг Telegram аккаунтларини бузиб киришга уринишни тўғридан-тўғри сўз эркинлигига таҳдид деб баҳолади. «Ўзкомназорат» давлат инспекцияси ҳолатга эътибор қаратиб, Telegram фойдаланувчиларидан ахборот хавфсизлиги бўйича тавсияларга риоя қилишни, телефон орқали бегона рақамдан қўнғироқлар бўлиб, шубҳали викториналар ўтказилиш ҳолатлари кузатилганида мессенжер орқали махфий код юборилиб, уни айтиш сўралганида бегона шахсларга маълумотни ошкор этмасликни, фирибгарлик схемаларидан огоҳ бўлишни сўради.\nТошкент шаҳри ва вилоятининг ҳудудлари ўзгаради. Сергели, Чилонзор ва Учтепа туманларининг бир қисми, шунингдек, Мирзо Улуғбек туманидаги Улуғбек посёлкаси Тошкент вилояти ҳудудига қўшилади. Хусусан, Сергели туманининг Тошкент ҳалқа автомобиль йўли бўйидаги 37 гектари, саноат зоналари жойлашган ҳудудлар пойтахтдан ташқарида жойлашган. Ушбу ҳудудларни Тошкент вилоятига қўшиш режалаштирилмоқда. Чилонзор ва Сергели туманларининг умумий 135 гектари Тошкент вилоятига ўтади. Бундан ташқари, Учтепа туманининг Тошкент ҳалқа автомобиль йўлининг чап қисмида жойлашган 453 гектари Тошкент вилоятининг Зангиота туманига берилади. Бу ишлардан мақсад пойтахт ва вилоят ўртасидаги аниқ чегарани белгилаб олишдир. Чунки бу ерларда анклавлар сони 19 тага етган.\nТошкент шаҳрида Янги ҳаёт тумани ташкил этилиб, унга Сергели, Бектемир, Зангиота, Янгийўл, Қуйи Чирчиқ ва Ўрта Чирчиқ туманидан ер берилади.\n5 август куни Шавкат Мирзиёев Тошкент шаҳри ва Тошкент вилоятининг ўзаро чегарадош бўлган туманлари ҳудудларини ўзгартириш бўйича тайёрланган лойиҳалар тақдимоти билан танишгани тўғрисида хабар берилганди. Таъкидланишича, аҳолига қулайлик яратиш мақсадида шаҳардан Тошкент вилоятига 1 010 гектар, вилоятдан пойтахтга 10 196 гектар ер майдони ўтказилиши режалаштирилган.\nУчтепа тумани ҳокими Фарҳод Абдуллаэв аҳоли билан учрашувда.\nАммо ким ҳам пойтахтдан вилоят ҳудудига қўшилишга рози бўлади, дейсиз. Тошкентнинг Учтепа туманидаги «Кўксарой», «Ўрикзор» ва «Зарафшон» маҳаллалари аҳолиси 6 август куни тўпланиб, ўз маҳаллаларининг Тошкент вилояти Зангиота тумани ҳудудига ўтказилишига норозилигини билдирди.\nҚамчиқ довонида янги туннель қурилиши ҳақидаги хабар мамлакат аҳолисининг қарийб учдан бирини ташкил қилувчи водийликларни хурсанд қилиши шубҳасиз. Қурилиш бўйича тендер эълон қилинади.\nАйтиш лозимки, Қамчиқ довони орқали Тошкентдан Андижонга бориш учун тирбандликлар сабабли 5-6 соат вақт сарфланади, 22 минг автомобиль ўтади. Бу кўрсаткич келгуси 5 йилда 40 мингга етади. Тошкент—Андижон пуллик автомобиль йўли ишга тушган тақдирда масофани босиб ўтиш уч соатгача қисқаради, транспорт ҳаракати эса 70 фоизгача ошади. Бу ҳақда президент матбуот хизмати ёзди.\nАввалроқ депутат Расул Кушербоев ва UzAutoMotors ўртасида бошланган тортишув бу ҳафта авжига чиқди.\nМонополияга қарши курашиш қўмитаси томонидан UzAutoMotors АЖда автомобиллар таннархи шаклланиши ва нарх қўлланилиши борасида ўтказилган текширув натижасида қонун бузилиши аломатлари аниқланди. UzAutoMotors автомобиллар нархларини шакллантиришда айрим харажатларни ошириб киритгани аён бўлди. Аммо компания буни тан олмади ва депутатни популистик фикрлашда айблади.\nКелинг, бу ҳақда «Troll.uz» нима ёзганини ўқиб кўрайлик:\nСоҳанинг ичида юрган бир одам қизиқ версияни айтди. Бу шунчаки миш-миш бўлиши мумкин:\n«Уларнинг савдоси тушиб кетган. Акция қилса ҳам, автокредит қилса ҳам фойда бермади. Битта вариант қолди – нарх тушириш. Лекин компания тарихида ҳеч қачон нархлар тушмаган. Нархини ўзи туширса, имижга зарар ва одамлар гап нимадалигини тушуниб, барибир машина олмайди. Шунга улар қўмита билан келишган. Иш очишади. Кейин нарх тушади. Қарабсизки, ҳамма хурсанд».\nБулар қалбимизга хитирлик йўллари билан кирмоқчими?!\nБу йилги қабул имтиҳонлари ҳар йилгидан ўзгача бўлади. Тестлар 2 сентябрдан бошлаб стадионларда ўтказилади. Бунинг учун 155 та стадиондан 40 таси жалб этилади. Имтиҳонлар кунига икки марта, куннинг салқин пайтлари ташкил этилади. Тест имтиҳонларини тахминан 12—14 кунда якунлаш кўзда тутилаяпти. Абитуриент икки соат ичида иккита фандан жами 60 та саволга жавоб беради. Тест имтиҳонларини ўтказиш санаси Олий таълим муассасаларига ўқишга қабул қилиш бўйича давлат комиссияси томонидан Соғлиқни сақлаш вазирлиги ҳамда Давлат санитария хизмати хулосалари асосида белгиланади. Биринчи курслар ўқишни 1 октябрдан бошлайди. Ўқиш онлайн шаклда бошланиши мумкин.\nДарвоқе, бу йил тўлов-шартнома нархлари ўзгармайди.\nПандемия даврида халқни қўллаб-қувватлаш учун пул тарқатилгани кўп яхши иш бўлди, бироқ каламушлар ҳар ерда бор, бизда бори қайда бор, деганларидек, бу тадбир ҳам халқ маблағини ўмаришларсиз ўтмади. Вилоятларда миллионлаб маблағлар ўз жойига етиб бормагани ошкор бўлиб қолди. Сенат раиси Танзила Норбаева Андижон, Бухоро, Қашқадарё, Навоий, Наманган вилоятларидаги Санитария-эпидемиология хизмати мутасаддилари томонидан Инқирозга қарши кураш жамғармасининг 1 миллиард 750 миллион сўмдан зиёд маблағи талон-тарож қилинганини маълум қилди. Маҳаллалардаги кўмакка муҳтож хонадонлар қайд этиладиган «темир дафтар»ни юритиш тизими ҳануз эскичалигича қолган. Танзила Норбоева танқидида буни ҳам эътибордан соқит қилмади. Тизимга шаффофлик зарурияти алоҳида айтилди.\nИшда йўл қўйган камчиликлари учун Маҳалла ва оилани қўллаб-қувватлаш вазири Раҳмат Маматов, вазир ўринбосарлари Азизбек Икромов ва Ботир Парпиевга ҳайфсан эълон қилинди.\nЭнг сўнгги янгиликларни «Дарё»да ўқинг. Карантин қоидаларига риоя қилинг.\n17:46, 31.05.2020 373382\n19:13, 04.06.2020 360172\n23:44, 07.06.2020 257418\n08:09 Бугун 0\n08:02 Бугун 880\n07:53 Бугун 1196\n07:37 Бугун 5220\n11:23, 27.09.2020 119585\n20:53, 26.09.2020 99989\n19:13, 27.09.2020 83208\n08:46, 27.09.2020 77914


Бухоро вилоятидаги футбол мураббийлари "Бухоро" ПФК клуби машғулотларига ташриф буюришди\n18 май, 2019, 12:50 143\nВилоят бош жамоаси машғулотларидан керакли маълумотларга эга бўлишди.\nЎзбекистон футбол ассоциацияси расмий сайтининг хабар беришича академиялар ва спорт мактабларида фаолият олиб бораётган мураббийлар учун малакали мутахассислар иштирокида турли мастер класслар ташкил қилиняпти.\nЖумладан, кеча Бухоро вилоятидаги болалар футбол мураббийлари "Бухоро" ПФК клубининг машғулотларига ташриф буюришди.\nУлар тажрибали мураббийлар томонидан ўтказилган машғулотни кузатиб, таҳлил қилишди. Машғулот олиб бориш жараёнида аҳамият қаратиш керак бўлган жиҳатлар, машғулот услублари, тикланиш жараёни ҳақида батафсил маълумотга эга бўлишди.


Икки онали бола дунёга келди. Аёллар бепуштлигига қарши инқилобий ихтиро — Minbar\nИкки онали бола дунёга келди. Аёллар бепуштлигига қарши инқилобий ихтиро\n15 Апр 14:10 2 дақиқада ўқийсиз Янгиликлар\nГрецияда туғилган болада учта одамнинг генлари жам бўлган. 9 апрель куни туғилган бола ҳам, унинг онаси ҳам соппа-соғ.\nБу боланинг дунёга келишига сабабчи бўлган испан ва грек тадқиқотчиларининг айтишича, бу эксперимент фарзанд кўра олмайдиган миллионлаб аёллар учун имконият яратиши мумкин.\nАйрим аёлларнинг бепушт бўлишига уларнинг тухум ҳужайрасидаги митохондриал касалликлар сабаб бўлади. Ҳатто туға оладиган айрим аёлларнинг митохондриясида авлоддан-авлодга ўтувчи ирсий касалликлар мавжуд. Бундай вазиятларда аёл умуман туғмайди, туғса ҳам болага ирсий касаллик ўтади.\nТадқиқотчилар қўллаган янги усулга кўра, аёлдан олинган тухум ҳужайрасидаги митохондрия олиб ташланади ва ўрнига бошқа аёлнинг тухум ҳужайрасидан олинган митохондрия жойланади. Сўнг лабораторияда тухум ҳужайра эркак уруғ ҳужайраси билан чатиштирилади ва аёл бачадонига жойланади. Шу билан икки онали, бир отали бола дунёга келади.\nГрециядаги “Ҳаёт институти” билан ҳамкорликда ишлаган испан эмбриологи Нуно Коста-Борхеснинг айтишича, ушбу усул қўлланса, беҳисоб аёллар она бўлиш бахтига муяссар бўлиши мумкин. Бу аёллардаги бепуштликка қарши инқилобий илгари силжишдир.\nТуғилажак боланинг ҳужайра ядросидаги 23 жуфт хромосоманинг ярми эркакдан, ярми аёлдан ўтади. Яъни ядродаги ДНКнинг ярми аёлдан, ярми эркакдан келади. Аммо генлар фақат ядрода бўлади деб ўйлаш хато. Ҳужайрадаги митохондрия деб аталмиш органеллада ҳам ДНК бўлади. Бу органеллани “ҳужайранинг энергетика станцияси” деб аташ мумкин. Митохондрия болага фақат аёлдан ўтади. Яъни ҳар биримизнинг ҳужайрамиздаги митохондрия генлари онамиздан ўтган. Ана шу жиҳатдан олсак, бола асосий генетик материални отаданмас, онадан олади дейиш мумкин.\nАйрим аёлларнинг митохондриясида генетик касаллик бўлиши мумкин. Бунда аёл ё бутунлай бепушт бўлиши, ёки касаллигини боласига ўтказиши мумкин.\nМитохондрияни бошқа аёлдан олиб туриш орқали муаммони ҳал қилиш мумкин. Аммо туғилажак боланинг “энергия станциялари” бошқа аёлники бўлади.


“Ўзрус тилини развивать қилайлик!” — Sof.uz\nЖАҲОН 6,394,328 2,926,914 377,969\nБахтиёр Шоҳназар 19.10 20:20 764 Колумнистлар\nКечқурун телевизорда “Новая жертва”ни кўриб ўтирсам, эшикнинг звоноги чалиниб қолди. Очсам, сосед экан. “Бир звонить қивосам” деб просить қилди. “Пожалуйста” дедим. Сосед телефонни олиб гаплаша бошлади: “Алло, привет, Саримсоқ акам бормилар?.. Йўқми?.. А когда бу-дет?.. Хорошо. Пока".\nГапларини эшитиб, бир нарсага врубиться қилолмадим. Ўзидан сўрадим:\nСосед чиқиб кетди. “Дом Совет”им оперативно пахать қилиб кетди. Ўзим научно-исследовательский институтда старший научный сотрудник бўлиб ишлайман. “Эврика!” дедим ўзимга-ўзим ва бир лист билан ручкани олиб ёза бошладим: “Ўзрус тилининг появлениеси ва развитиеси” (научный иш).\n“Ўзрус тили планетамиздаги новейший тиллардан бўлиб, тюркская языковая группадаги ўзбек тили ва славянская языковая группадаги рус тилининг соединениесидан пайдо бўлган. Бу тилда сўзлашувчи миллиондан ортиқ население в основном, столицамизда ва баъзи крупный промышленный центрларимизда яшайди.\nЎзрус тили 60-йиллардан зачатка бера бошлаган бўлиб, процветаниеси 70—80-йилларга тўғри келади”.\nРабочая комнатамга стуксиз кирган хотиним хаёлимни перебивать қилиб юборди ва автоматный очередга ўхшаб тариллаб кетди:\n— Ну что это такое? — нервничаться қилдим мен. — Бу ерда серьёзная научная работа устида ўтирибман. Сен бўлсанг перебивать қиласан.\n“Ўзрус тилида сўзлашувчи населениени, в основном, ўзбеклар ташкил қилади. Межнациональные отношенияни развивать қилишда бу тилнинг важное значениеси бор, это несомненно. Политический значениеси эса жуда катта. Ўз-бекистоннинг русскоязычный населениеси госязыкни ўрганишга торопиться қилмаяпти, потому что ўзбекчани ўрганиш нелегко. Тем более, бунга необходимость йўқ. В связи с этим, мен шундай предложение киритмоқчиман. Ўзрус тилининг настоящий значениесини признать қилиб, уни ҳам госязык деб эълон қилинсин. Вот тогда ўзрусчани ўрганиш осон бўлади. Бу эса в будущем рус тилини ҳам гос язык деб объявить қилишда переходной мост вазифасини ўтайди.\nКелажагимиз бўлган кўплаб молодёжларни заграницага ўқишга жўнатяпмиз. Уларнинг орасида госязыкни билмай-диганлар ҳам бор. Ўқишни битириб келишгач, улардан выгодный фойдаланиш учун госязыкни кўпайтиришимиз керак.\nВпоследствии, Совмин қошидаги тил масалалари билан заниматься қилувчи постоянная комиссия ўзига ўзи отвечать қилолмаганлиги учун уларни упразднить қилиш ҳақида приказ издать қилиш мумкин. Уларни обеспечить қилиш, зарплата бериш учун израсходовать қилинадиган средстваларни эса ўзрус тилини развивать қилишга перераспределить қилинса, шикарный иш бўларди.\nҚарасам, научная статьям приличный газетный статья бўп қопти. “Қайси газетага берсам экан”, деб вдуматься қилиб қолдим. Русча изданиеларга берсам, уларни ўқийдиган русскоязычное население ўзрус тилини яхши тушунмаслиги ва статьянинг сутига (“молоко” эмас, “моҳият” — Ў. Б.) вникать қилолмаслиги мумкин.\nЎзбекча изданиеларнинг почти ҳаммасида “сендан мен зўр” деган штатный сотрудниклар бор, статьянинг актуальности уларга копейка — чиқартиришмайди.\nДавайте, статьяда айтилган предложениеларни поддер-жать қилайлик. Агар бу статьяни яхши тушуна олмаган бўлсангиз, ўзбекча ва русча изданиеларда переводини чиқартиришга стараться қиламан.\n31.05 17:40 4810\n30.05 18:58 1432\nКеча, 16:39 1378\nКеча, 20:43 1360\nКеча, 17:04 1293\n15:21 136 Ўзбекистон\nБугун, 15:13 19 Ўзбекистон\nБугун, 14:30 250 Ўзбекистон\nБугун, 14:19 143 Ўзбекистон\nБугун, 13:33 256 Ўзбекистон\nБугун, 13:32 417 Жаҳон


Саратонга чалинган 8 ёшли қизча Трампга видеомурожаат йўллади\n10:20 / 31.01.2017\nАҚШнинг Аризона штатидан бўлган саккиз ёшли онкологик касаллик билан оғриган қизча АҚШ президенти Дональд Трампга видеомурожаат йўллади. Қизча давлат раҳбаридан болалар саратон хасталиклари билан курашга йўналтирилган молиялаштиришни оширишни илтимос қилди. Эбриэл Бентли ўз видеосини Facebook’даги саҳифасида тақдим этган.\nҚизча Трампни Миллий онкология институтини (National Cancer Institute) молиялаштиришга ёрдам беришга чақирган ҳамда болалар саратон хасталиклари соҳасидаги тадқиқотларга барча маблағларнинг атиги тўрт фоизи ажратилишини эслатиб ўтган.\n«Бизлардан баъзилар кимётерапиянинг салбий таъсири оқибатида вафот этмоқда. Бу бизнинг кичик жуссаларимиз учун жуда ҳам кучли жараён. Бу нотўғри», - деди Бентли. У шунингдек ўзининг даволаш жараёни фотохроникасини ҳам кўрсатди.\n«Илтимос, Американи яна буюк қилишда бизни эсдан чиқариб қўйманг», - дея Трампга мурожаат қилди қизча.\nУ шунингдек давлат раҳбаридан Оқ уйни бир кунга бўлса-да олтин рангли иллюминация билан безатишни сўради – аниқлик киритилишича, бу болалар онкологияси билан кураш ранги экан.\nЭбриэл ролигини бир ҳафта давомида 400 минг маротаба томоша қилишди.\nМаълумот учун, қизчада суяк саратони, Юинг саркомасининг тажовузкор формаси 2015 йилда аниқланган. Жарроҳлик амалиёти ва 17та кимётерапия жараёнидан сўнг шифокорлар касаллик ривожланиш кучини бироз пасайтиришга эришишди.


23 октябр 2021, Тошкент вақти: 03:18\n27-29 ноябр кунлари Ойтуғди қишлоғи аҳолиси уларга қонуний берилган томорқа ерларининг бузилишига қарши норозилик акцияси ўтказган эдилар.\n30 ноябр куни Ойтуғди қишлоғига юборилган милиция ва прокуратура ходимлари биринчи бўлиб, ҳокимият билан бўлган жанжалда тан жароҳати олган Холниса Раззоқовадан тушунтириш хати олди. У буғдой экилган томорқасини "Олтой" бульдозеридан ҳимоя қилиш учун, трактор олдини тўсишга уринган эди. Холниса Раззоқовага кўра, милиция ходимининг туртиб юбориши оқибатида унинг бир оёғи бульдозер курагининг тагида қолиб кетай деди. Айни пайтда, Холниса Раззоқованинг бир оёғига гипс қўйилган:\nЖароҳатланган аëл куни бугун қўлтиқтаëққа қолган.\n- Оëғимни гипс қилдириб келдик. Ëтибман уйда. Оëғим синган. Тиззадан пасти синган.\n"Олтой"нинг олдида лопаткаси бор. Милициялар итарган пайти ўша ерга тушдим мен. Ўша лопатканинг олдига тушдим. Ҳайдаб келаяптику тракторни. Яхшиям аëллар мени тортиб олди. Бўлмаса мен ўзим ҳам тракторнинг тагида қолиб кетар эдим.\nОзодлик: “Тракторни одамларнинг устига ҳайда” дедими?\n- Районнинг ҳокими келиб “тракторни ҳайда” деб буйруқ берди. Кейин ҳайдади. Ернинг ичига кирмасин, еримизни олмасин дедикда. Ерларимизга буғдой экилганку. Буғдой кўм-кўк майсадай бўлиб турибди. Мелисалар бошқа аëлларни ҳам кўтариб отди шундай, дейди Холниса Раззоқова.\nОйтуғдиликларга кўра, шу куни қишлоққа оралаган милиция ва прокуратура ходимлари жуда кўпчиликдан бўлиб ўтган воқеалар тўғрисида тушунтириш хати олдилар. Бўлиб ўтган воқеа ҳақида Озодлик билан суҳбатлашган маҳалла оқсоқоли Қўзивой Абулфайзовнинг ҳам милиция саволларига жавоб беришига тўғри келди:\n- Бўлган воқеани сўраб қоғоз-қалам қилди. Терговчи, прокурор, милиция. Йўқ, дўқ-пўписа қилгани йўқ. Мен бўлган воқеани айтиб бериб, қоғозга қўл қўйдим.\nОзодлик: Ернинг бошида одамлар борми йўқми?\n- Ҳозир ҳеч ким йўқ.\nОзодлик: Ҳоким билан бирор келишув бўлдими йўқми?\n- Билмайман. Ҳали ҳеч гап йўқ.\n- Ерни бермаймиз¸ дейди. Агар бузишга яна трактор келса, шарт телефон қиламиз, дейди маҳалла оқсоқоли Қўзивой Абулфайзов.\nБухоронинг Жондор туманида фермерлик қилаётган инсон ҳуқуқи фаоли Бобомурод Раззоқов 30 ноябр куни Ойтуғди қишлоғига бориб, воқеани яқиндан ўрганди. Унинг айтишича, одамларнинг ҳосилдор ерларини фермернинг чарчаб қолган ерига алмаштириш аҳолининг норозилигига асосий сабаб бўлган:\n- Менинг бир нарса дейишим қийинроқ. Вазирлар Маҳкамасининг ëзма ëки оғзаки қарори мавжудми ëки президентнинг оғзаки ëки ëзма фармони мавжудми, ерларни алмаштириш жараëни бошланди. Бу бир томондан яхши нарса. Ерларни алмаштириш, алмашлаб экиш яхши нарса. Шу муносабат билан аҳолидан ерларни алмаштириш талаб қилинди, лекин мана шу ҳолат маълум бир тайëргарликларсиз содир этилганлиги учун аҳоли бирдан қўзғалиб қолди. Аҳолига берилаëтган ер ҳам шўрланган эмас. Фермер хўжалиги фойдаланиб турган ер. Лекин ерлар жуда узоқ йиллар давомида алмашлаб экилмаганлиги туфайли чарчаган. Мана шу чарчаган ерни аҳолига бериб, алмашлаб экишга киритиб, аҳолининг 20 йилдан бери экиб юрган ерини пахта ëки бошқа хил экинлар экиш учун фермерга олиб бериш тараддуди кўрилаяпти.\nБундан ташқари, дейди гапида давом этар экан Бобомурод Раззоқов, аҳоли бу ерга аллақачон кузги экинларини экиб қўйган, буғдойлар тўрт энлик бўлиб ўсиб қолган. Агар ҳокимият истаса бу муаммонинг ечими бор, дейди Бобомурод Раззоқов:\n- Аҳоли қаршилик қилаяпти. “Ғалла қачон экамизу қачон бўлади? Ўт экиш вақти ўтди. Демак¸ ғалла экишнинг ҳам вақти ўтди. Бу йил ҳисобидан ўтиб бўлди экиш даври. Келаси йил бола-чақамизга нимани едирамиз” деган хавотирга тушиб қолган. Ҳозир аҳоли меҳнатга куйиб қолиш арафасида турибди. Мана шундай ҳолатда аҳолининг қаршилигини енгиш қийин бўлади, лекин муаммонинг ечими бор. Менимча, ҳокимиятдагилар ўйлаб кўрса керак. Бунинг ечими унча мураккаб эмас. Аҳоли билан зиддиятга бориб “сен кимсан, мен кимман” деган йўл тутиш аҳоли учун ҳам, ҳокимият учун ҳам яхши эмас. Мана шу муаммони икки томон келишган ҳолда аҳоли куйиб қолмаслиги учун имконият қилиб берса, ажойиб иш бўлган бўларди, дейди Бобомурод Раззоқов.\nОйтуғдиликларга кўра, айни пайтда аҳоли томорқаларидан бульдозерлар чиқиб кетган ва аллақандай ташвишли сукунат ҳукм сурмоқда. Туман ҳокими бу муаммога нуқта қўядиган қарорини айтганича йўқ.\nЖондор тумани ҳокими Карим Раҳимов билан 30 ноябр куни боғланишнинг иложи бўлмади.


СИЗ БИЗ УЧУН УЙДА ҚОЛИНГ, БИЗ СИЗ УЧУН ВИДЕОМАЪРУЗАЛАР БЕРИБ БОРАМИЗ!\nБанк-молия академияси жамоаси барчангизга мустаҳкам соғлиқ тилайди. Республикамизда коронавирус инфекцияси тарқалишини олдини олиш мақсадида барча таълим муассасаларида карантин жорий қилинди. Академия раҳбарияти барча профессор-ўқитувчилар, ходимлар ва тингловчиларнинг саломатлигини ўйлаб ҳамда бугунги кунда ахборот технологиялари имкониятларини ҳисобга олган ҳолда вақтинчалик масофавий ўқув жараёнига ўтганлигини маълум қилади.\nЭндиликда тингловчилар бемалол уйдан чиқмаган ҳолда маърузаларни тинглаши мумкин. Кўпчиликка бу ҳолат айни муддао, чунки хоҳлаган вақтда, хоҳлаганча, хоҳлаган жойида маърузалар билан танишиб бориши мумкин. Лекин биз Сизларнинг саломатлигингизни ўйлаб, хоҳлаган “жой”да эмас, уйда ўтириб, видеомаърузаларимизни кузатиб бориш тарафдоримиз. “Аттанг, домла нима деганини эшитолмай қолдим” ёки “конспект қилишга улгуролмай қолдим, мен учун керакли маълумотлар эди”, дегандай муаммолар ҳам бўлмайди.\nВидеомаърузалар Академиянинг расмий Youtube канали (https://www.youtube.com/channel/UCBBDIKK8ME9GgQ7aCRufZug?view_as=subscriber) ва Telegramдаги гуруҳлари орқали бериб борилади.\nМасофавий таълим жараёнини ташкил этиш ҳар томонлама жамоанинг ҳамда тингловчиларнинг саломатлигини ҳимоя қилишга қаратилган. Масофавий ўқув жараёнида фаол иштирок этинг ва видеомаърузаларимизни кузатиб боринг.\nҲа айтганча, Академия раҳбариятининг бу қароридан профессор-ўқитувчилару, ходимлар ҳам мамнун. Улар вазиятни тўғри баҳолаб, ижтимоий ҳимояни таъминлаб берган Академия раҳбариятига ўз миннатдорчилигини билдирмоқда.


Тошкент шаҳрида ёлғиз қарияларни ўлдириш ва тунашда гумонланган шахсларнинг фотороботлари.\n23 апрел куни Самарқанд вилояти Пайариқ туманида ўғрилар гуруҳи бир аёлни ўлдириб, уйидаги пул ва қимматбаҳо буюмларни ўғирлаб кетишди. 19 апрел куни эса Наманган шаҳрида 5 яшар қизалоқ 25-35 ёшлардаги номаълум эркак томонидан зўрланди.\nСамарқанд вилояти Пайариқ тумани Баҳрин қишлоғидаги қотиллик воқеаси 22 апрелдан 23 апрелга ўтар кечаси содир бўлган.\nБуни Озодликка тасдиқлаган Пайариқ тумани Ички ишлар бўлимидаги милиция ходимига кўра, бир аёл ва икки эркакдан иборат ўғрилар гуруҳи Баҳрин қишлоғидаги хонадонлардан бирига ўғирликка тушиб, уй бекасини ўлдириб, уйдан пул ва қимматбаҳо буюмларни ўғирлаб кетишган.\n“Жиноятчилар қидириляпти. Бутун состав уларни қидиришга жалб қилинган. Қишлоқда учётда турганларни текшираяпмиз. Ўғрилар изини Хитой ариғига борган жойда йўқотдик. Баҳриндаги қотиллик каби воқеа аввал туманимизда ҳеч кузатилмаган. Бу илк ҳолат. Кейинги қарийб 20 йил давомида бу каби қотиллик бизда бўлмаган”, деди милиция ходими.\nЎзини таништирмаган ушбу милиция ходими бошқа тафсилотларни очиқламади.\nВоқеадан хабардор Пайариқдаги манбамизга кўра, ўғирликка тушган хонадондаги эркаклар Қозоғистонга ишлашга кетган ва уйда қайнона-келин бўлган.\n“Воқеа тунги соат иккида бўлган. Ўғрилар келиннинг бошига қаттиқ нарса билан уришган. У ҳушидан кетгач, уни ўлди деб ўйлашган. Кейин келиннинг қайнонасини бўғиб ўлдиришган. Уйдан 5000 АҚШ доллари ва 4 миллион сўмга яқин пул ва тилла буюмларни ўғирлаб кетишган. Илтимос, бу воқеани эфирда беринглар, токи ҳамма эшитсин ва четга ишлашга кетганлар ўз уйини ёлғиз аёлларга қолдирмасликни ўйлашсин”, дейди манбамиз-пайариқлик аёл.\nНаманганда педофил қидирилмоқда\n19 апрел куни кечки соат 5ларда Наманган шаҳридаги Янги қурилиш маҳалласида яшовчи 5 яшар қизалоқ номаълум шахс томонидан зўрланди.\nБу хабарни Наманган шаҳар Ички ишлар бошқармасининг ўзини таништирмаган ходими тасдиқлади.\nУнга кўра, жиноятчи қизчани алдаб олиб кетиб, Янгиқўрғон тумани Шарқ Юлдузи қишлоғининг Охунов фермер хўжалиги ҳудудида уни зўрлаб, номусига теккан.\n“Биз гувоҳлар кўрсатмалари асосида жиноятчининг фотороботини тайёрладик. Жиноятчи 25-35 ёшларда бўлган”, дейди милиция ходими.\nНамангандаги манбамизга кўра, жиноятчиликда гумон қилинган шахснинг фотороботи акс этган қидирув эълонларини бугунги кунда шаҳарнинг барча кўчаларида учратиш мумкин.\n“Эълонда жиноятчининг бўйи 169-175 см, юзи думолоқ, кўзи ва сочи қора, соқоли ўсган, қора рангли спорт формасида бўлган деб ёзилган”, дейди наманганлик манбамиз.\nЯнги қурилиш маҳалласи фаолларидан бирининг айтишича, ҳозирда маҳалла идорасида махсус штаб тузилиб, жиноятчини қидириш ишлари олиб борилмоқда.\n“Идорамизда ички ишлар бўлимининг штаби ташкил қилинди. Штабга 100дан зиёд милиция ходими келган. Уларга маҳалла фаоллари ёрдам беряпти. Уйма-уй юриб, хатлов қилиб чиқяпмиз. Шубҳали шахслар, 25 ёшдан 35 ёшгача бўлган йигитларнинг ҳаммасини жалб қилиб, бармоқ излари олинаяпти. Уларни суратга тушириб, жабрланувчига кўрсатаяпмиз”, деди маҳалла фаоли.\nТошкентдаги талончи қотиллар жинояти 20дан ошди\nЖумладан, Тошкент шаҳридаги коллеж ўқувчиларида ҳам ёлғиз қариялар ҳолидан хабар олиб туриш учун навбатчи гуруҳлар ташкил қилган.\nШунингдек, Тошкент маҳаллаларида фаол қизлардан иборат гуруҳлар тузилиб, ёлғиз қариялар уйига навбатчиликка қўйилаяпти.


1. Пластик картага қайси телефон рақами боғланганини қандай билиш мумкин?\nЖавоб: Пластик карта билан боғлиқ барча маълумотлар яширин ҳисобланади. Шунинг учун телефон рақами тўғрисидаги маълумот фақат карта эгасига тақдим этилади. Бунинг учун карта эгаси ўзининг банкига мурожаат қилиб, телефон рақамини билиб олиши мумкин.\n2. Пластик картадан амалга оширилган барча тўлов ва киримлар тўғрисида қандай хабардор бўлиш мумкин?\nКартадан амалга оширилган тўловларни кузатишнинг бир неча йўллари мавжуд. Энг оммалашгани ва тезкори бу мобил иловага боғланган тўловларни мониторинг қилиш хизматидир. Ойда бир маротаба Сизнинг хисоб рақамингиздан 1000 сўм миқдорида пул маблағи ечиб олинади. Натижада истаган вақтингизда ўз маблағингизни кузатиб туриш имконига эга бўласиз. Шу билан бирга сизнинг телефонингизга ҳам барча кирим-чиқимлар ва картадан амалга оширилган тўловлар борасида смс хабарнома келиб туради.\nКартангиздаги пул маблағингизни кузатишнинг яна бир йўли - бу инфокиоск орқали “Карта мониторинги” хизматини ёқтириш. Агар юқорида кўрсатилган вариантлар сизни қониқтирмаса, сизга хизмат кўрсатаётган банкга мурожаат қилишингиз ўринли.


Фейсбук ижтимоий тармоғи ҳиссадорлари Марк Цукербергни компания директорлар кенгаши раислигидан озод қилишни исташмоқда. Бу ҳақида бугун Business Insider томонидан маълумот тарқатилган.\nқанча вақт муқаддам «Фейсбук»даги «Maslahat.uz» гуруҳида «Ақида Ҳанум» исмли фойдаланувчи Чорсудаги Кўкалдош мадрасаси ёнида тиланчилик қилаётган аёл муаммосини ... каттаси — 8-10 ёшларда бўлса, энг кичкинаси эмизикли гўдак. Фото: «Фейсбук» / «Maslahat.uz» Пост муаллифи ушбу муаммони кўтариб чиққан, ...\nАҳолисининг 10 фоизи интернетга кирадиган давлат «Facebook»ни бир ойга блоклайди\nПапуа-Янги Гвинея давлати ҳам ижтимоий тармоқ – «Facebook»ни бир ой блоклаб қўяди.\nкуни иш куним шундай бошланади. Олдин «Фейсбук»ни зиёрат қиламан. Дунёдаги ҳамма гап шу ерда. Сўнгги пайтда газетага ҳам, телевидениега ҳам эҳтиёж йўқ. Дунё янгиликларидан хабардор ... бор. Истаймизми, йўқми, бизнинг бугунги хатти-ҳаракатларимизни «Фейсбук» бошқарадиган бўлиб қолди. Боз устига баъзи раҳбарлар ҳам «Фейсбук»ни ...\nОлий Мажлисга етакчи партия — «O‘zLiDeP»дан сайланган депутатларнинг «Фейсбук» ижтимоий тармоғидаги виртуал фаолиятига бағишлашни лозим кўрдик. ... бошланиб Қаҳрамон Эргашев билан тугайдиган ихтиёримиздаги рўйхатни «Фейсбук» ижтимоий тармоғининг «қидирув» хизматига ҳавола қиламиз. Шунда... Қўшпрофил, ...\nзиёлилар қатори юртимиз ёзувчи ва шиорларининг аксарият қисми «Фейсбук» тармоғида ўз профилини очган. Ижтимоий тармоқда улар ўз ижод намуналарини тақдим этиш, мухлислар фикрини билиш, бошқа ижодкорлар янгиликларидан ... боради. Постларига кўплаб лайк босилади. Дўстлари сони 4996 нафар. «Фейсбук»да оирнинг бундан бошқа яна 3 та профилини учратдик, уларни ўзи ...


Aмериканинг «Time» журнали тарихдаги энг ёмон йилни эълон қилди\n06.12.2020 | 15:58\nAмериканинг «Time» журнали 2020 йилни ҳозирги авлод учун дунё тарихидаги энг ёмон йил деб эълон қилди.\nНашр Twitter’да ўзининг янги муқовасини эълон қилган. Унда катта қилиб ёзилган 2020 рақами ва унинг устидан чизилган крест кўрсатилган. Пасида эса Энг ёмон йил, деб ёзиб қўйилган.\nЖурналнинг ушбу мақоласи Aмерикалик кинотанқидчи Стефани Захарек томонидан ёзилган. Унинг сўзларига кўра, сайёранинг ҳозирги аҳолисининг катта қисми бу даражадаги дахшатли йилни кўрмаган.\n«Орамиздан кўпчилигимиз табиатга нисбатан хиёнатимизни тасдиқловчи табиий офатларга ва сайёрадаги барча инсонларнинг ҳаётини ўзгартириб юборган ва 1,5 миллионга яқин инсоннинг ўлимига сабабчи бўлган кўршапалакдан келиб чиққан вирусга тайёр эмасдик», — дейди у.\nМавзуга доир: Collins луғати томонидан йил сўзи эълон қилинди\nШунингдек, муаллиф AҚШ ва бутун дунё тарихида 2020 йилданда ёмонроқ даврлар бўлганини қайд этган. Лекин бу узоқ ўтмишда бўлган ва ҳозирги кунда жаҳон урушлари, 1918 йилдаги Буюк депрессия вақтидаги пандемияни кўрганлар сони жуда кам.\nАввалроқ АҚШнинг «Pfizer» компанияси яратган COVID-19ʼга қарши вакцинанинг салбий томони маълум бўлгани ҳақида хабар берилганди. Шунингдек, самарадорлиги 95 фоизга тенг коронавирусга қарши вакцина аниқлангани ҳақида хабар берилган.


Андижонда «Хан» бренди билан электромобиллар чиқарилиши...\nАндижон вилоятининг Хонобод шаҳрида 2020 йилдан бошлаб «Хан» бренди остида электромобилларни ишлаб чиқариш режалаштирилмоқда. Бу ҳақда Андижон вилоят ҳокимлиги матбуот хизмати хабар қилмоқда.\n«Hanabad QB Coin» МЧЖ мутахассислари Андижон вилоятида турли русумдаги электромобилларни ишлаб чиқаришни йўлга қўйишни режалаштирган», — дейилади хабарда.\nВилоят ҳокими Шуҳратбек Абдураҳмонов Ўзбекистон Республикаси Савдо-саноат палатасининг Андижон вилоят бошқармасида хорижлик сармоядорларни қабул қилган. Вилоят раҳбари хорижлик сармоядорлар билан суҳбат давомида ушбу лойиҳани тўлалигича қўллаб-қувватлашини билдириб, уларга белгиланган имтиёз ва имкониятлардан фойдаланиш борасида тушунчалар берди.\n«Хан» бренди остида ишлаб чиқилиши режалаштирилаётган электромобиллар туркуми ихчам енгил электромобил, ИИБ хизмати учун махсус электромобил ҳамда кичик автобус шаклида ишлаб чиқарилиши мумкин.\nБир қувватланишда электромобиллар 100-150 километр масофани босиб ўтади. Электромобилни уй шароитида 220 вольтли розеткадан ҳам қувватлантириш мумкин.\nАндижон электромобил «Хан» бренди


Озодбек Назарбеков ҳокимият "кўнгилхуши"га айланган телевидениени ўзгартира оладими?\n22 феврал 2018, Тошкент вақти: 12:14\nЎзбекистон Xалқ артисти Озодбек Назарбеков\nЎтган ҳафта мамлакат президенти тарафидан ‘Ёшлар’ телеканалига раҳбар қилиб тайинланган 43 яшар xонанда Озодбек Назарбеков ТВда "катта ўзгаришлар"ни “жуда тез суратда” амалга оширишга ваъда берди.\nАйни пайтда ўзбек блогосфераси “қўшиқчининг ТВ раҳбари” бўлишига салбий муносабат билдирмоқда. Ўзбекистон халқ шоири Хуршид Давронга нисбат берилган саҳифалар оша сайр қилаëтган изоҳлардан бирида "...ТВ отарчилар қўлида. Матбуот отарчилар қўлида! Илоҳим, отарчилар тезроқ ўтарчи бўлсин!", - деб ёзилади. Бошқа изоҳларда қўшиқчи “диний экстремист¸ маддоҳ¸ Аҳмадбойдан фоиз олган судхўр¸ ҳамкасблари устидан донос ëзадиган чақимчи” каби эпитетлар билан сийланади.\nТанқидчилар жорий йилнинг 5 июнь куни Назарбеков ҳам қатнашган мажлисдаги гапни ҳам эсга олишди.\n“Ўзбекконцерт” идорасига директор қилиб тайинланганАзамат Ҳайдаров эса ўз сўзида, “рамкадан” чиқиб “сиëсатга аралашадиган” санъаткорлар фаолиятини маъқулламаслигини айтган эди.\n“Ҳурматли хонандалар, халқимизда ҳамма ўз ишини қилсин, деган гап бор. Сиёсатчи сиёсат билан, деҳқон деҳқончилиги билан шуғуллансин¸ сизлар эса фақат қўшиқ билан шуғулланинглар. Чумчуқ сўйса ҳам¸ қассоб сўйсин"¸ деган эди қатъий оҳангда ашулачиларнинг янги идорасига рахбар бўлиб келган эски амалдор.\nАйни мажлисдан бир ой ўтиб бу гапларнинг зидди сифатида ТВга раҳбар бўлган қўшиқчиНазарбеков Халқаро пресс-клубнинг ёшлар сиёсатига бағишланган 3 июль кунги анжуманда ўзига қаратилган дашномларга жавоб қайтариди.\n“Мен ҳақимда¸ бунинг телевидениега нима алоқаси бор? деган гаплар бўлаяпти. Тош отиш учун у одам ҳақида ҳеч нарса билмасликнинг ўзи етади"¸ деган қўшиқчи "Ёшлар" телеканалини жуда катта ўзгаришлар қилишини айтди.\n“ Жуда ҳам катта ўзгаришлар! Тез бўладиган ўзгаришлар қиламан. Телеканалдаги ўзгаришлар секин-секин эмас, жуда тез бўлади”¸ дея таъкидлади қўшиқчи.\nТаниқли журналист¸ "Америка Овози" радиоси бошловчиси Навбаҳор Имомова “шоу бизнес вакилининг матбуот тизимига раҳбар қилиб тайинлашини салбий ва кўп саволлар туғдирадиган ҳолат"¸ деб баҳолади:\n- Бу ҳолат Ўзбекистон раҳбариятининг матбуотга аxборот тарқатувчи тўртинчи ҳокимият деб эмас, балки ҳокимият назоратидаги кўнгилочиш воситаси деб қарашини англатади¸ дейди Имомова.\nНавбаҳор Имомова билан суҳбат\nОзодбек Назарбековни 1994 йилдан бери яқиндан билишини айтган "Сурхон" мусиқий гуруҳи раҳбари Илҳом Маматалиев Озодлик билан суҳбатда қўшиқчини “яхши менежер ва узоқни кўра оладиган стратег раҳбар” деб атади:\n- Одамлар бор бўлсанг кўролмайди¸ йўқ бўлсанг беролмайди. Назарбековнинг қўшиқчилиги уни лавозим соҳиби бўлишига тўсиқ бўла олмайди. У яxши ташкилотчи раҳбар эканлигини кўплаб мусиқий лойиҳаларни амалга ошириш чоғида исбот қилган. Қолаверса¸ ТВ ишлаб турган механизм. Бу механизмни менежерлик қобилиятига эга Озодбек Назарбеков бемалол уддалайди. Баъзи сийқа мулозиму журналистлардан кўра¸ кўпроқ эплайди¸ мана кўрасизлар¸ деди Маматалиев Озодлик билан суҳбатда.\nСурхон гуруҳи раҳбари Илҳом Маматалиев билан суҳбат\nОзодбек Назарбековнинг илк қўшиқларини ўтган асрдан бошлаб оммаага тарқатиб келаëтган 47 яшар продюссер¸ мамлакатдаги илк хусусий студиялардан бири “Бешëғоч” студияси асосчиси Акмалбек “Озодбек телевидениени бюрократиядан озод қилади”¸ деяишонч билдирди:\n- Озодбек ростгўй¸ қўқонманзиратдан узоқ одам. Уни 1992 йилдан бери яқиндан билиб, ҳамкорлик қилиб келаман. Прокурорларга қарши гапирган биттта одам бўлса, Озодбек бўлади. Қолаверса, бу киши доимо ҳозирги раҳбарнинг қўллаб-қувватлашиида бўлиб келган катта шахсият. Телевидениени янгилайди¸ янгилаганда ҳам¸ одам танимайдиган қилади¸ дейди Акмалбек.\nТошкентлик продюссер Акмалжон суҳбати\n2002 йилдан "Ўзбекнаво" эстрада бирлашмасида яккахон хонанда сифатида фаолият бошлаган Назарбеков 90-йилларда диний айбловлар билан бир муддат озодликдан маҳкум қилинган.\nБу воқеа тафсилотларини гапирган Акмалбек¸ “ Оллоҳ буйруғини бажариб номозини ўқигани учун Назарбеков эски тузум (Каримов даври назарда тутилади-таҳр.) тамғаси ва туҳмати билан оз муддат қамоқ синовида” бўлганини айтади.\nШу ой бошида Ўзбекистон Халқ артисти Озодбек Назарбековнинг санъаткорлар хизматидан текин фойдаланиб келаётган прокурор ва бошқа куч ишлатар тизимларини танқид қилгани мунозарага сабааб бўлган эди.\nЎзбекистон санъати юлдузлари Тошкентдаги метро қурилишига ҳисса қўшади\nОзодбек Назарбеков: Мақом йўналиши жар ёқасига келиб қолган!


«Фикрбазм» лойиҳасининг бу галги меҳмони Тошкент шаҳар бош имом-хатиби Анвар қори Турсунов «Оила даврасида» нашри мухлисларидан келган саволларга атрофлича жавоб қайтарди.\nШундай гўзал бир ишни бошлаб, халқимизни яна бир бор илм-маърифатга чорлаб келаётгани учун «Оила даврасида» газетасига миннатдорлик билдирамиз. Илм-маърифат ҳар куни ҳаммамиз тарғиб қиладиган буюк бир вазифадир. Қуръони каримнинг илк нозил бўлган каломи ҳам айнан ўқишга тарғиб қилиш билан бошлангани бежиз эмас. Ҳадиси шарифда бешикдан қабргача илм ўрганишга буюрилган. Ҳар бир муслим ва муслима учун илм ўрганиш фарздир. Башариятга илм фарз қилинган, илмсиз киши қаттиқ гуноҳкор бўлади. Бу эса ҳар бир инсон ҳамиша илм олишга интилиши зарурлигини тақозо этади.\nСуҳроб ҲАСАНОВ, Тошкент шаҳри:\n— Сиз деярли барча маърузаларингизда, суҳбатларингизда илм олишга даъват қилиб кел¬япсиз. Баъзан оиламизда тарбия топаётган турли ёшдаги фарзандларимиз учун китоб тополмай бошимиз қотади. Масалан, эндигина тили чиқаётган ёки бошланғич мактабда ўқиётган болалар учун оилада иймон сабоқларини ўргатишда улар ўзлари мустақил ўқиб фойдаланиши учун нима тавсия қиласиз?\n— Китобларни тавсия қилишдан олдин баъзи мулоҳазаларимни айтсам. Боланинг қўлига китоб бериб қўйиш билан иш битмайди. Илмнинг аввали одоб, одоб эса амалий илмдир. Ўнг билан чапнинг фарқига етган фарзандига ота-она одоб таълимини бериши вожибдир. Бошқа зарур илмни ҳам шу пайтдан ўргатиб бориш ота-онанинг зиммасидаги мажбурият.\nАввало, ота-она оилада китоб ўқиётганини, илм-маърифатни қадрлашини фарзандларимиз кўриб, гувоҳи бўлиб улғайиши керак. Уларнинг қўлидан етаклаб, китоб дўконларига олиб бориш, у ердаги минглаб китобларни кўрсатиш, айримларини олиб бериш билан китобхонликка рағбатини уйғотиш зарур. Ота-она китобга эътиборсиз бўлса, болани илмга ўргатиш маҳол.\nБаъзи ота-оналар қидирмай-изланмай болаларга яхши китоблар йўқ, деб айтади. Бу — бехабарлигимиздан. Китоб расталарини бир айланиб кўрсангиз, барча ёшдаги болалар учун истаганча китоб топилади. Ҳатто боғча ва мактаб болаларининг мустақил ўрганишлари учун араб алифбоси, ҳуснихат, Қуръон ўқиш учун савод чиқаришни ўргатувчи «Муаллимус-соний» китобининг овозли ёзувларигача тайёрлаб чиқарилган. Болалар учун Шайх Муҳаммад ¬Содиқ ҳазратларининг «Соғлом бола», Зиёуддин Раҳимнинг «Одобли бола» китоби, яна болалар учун одоб-ахлоқ ҳақидаги айрим эртак китобларни ҳам тавсия қилиш мумкин. Ҳар қандай китобни ота-она аввал ўзи ўқиб, боласи учун содда ва равон тилда тушунтириб берса, фарзанд бундан кўп манфаатлар олади.\nНурбек ШОРАҲМЕДОВ, Тошкент вилояти:\n— Ёшим 58 да. Ёшлигимда илм ололмаганимдан бугун жуда афсусдаман. Лекин илмга ихлосим баланд. Шу ёшимда ҳам илм олиб, Аллоҳнинг марҳаматидан баҳраманд бўлишни истайман, аммо хотирам аввалгидай эмас. Нима дейсиз, мен учун илм ўрганиш кеч бўлмадимикан?\n— Юқорида айтиб ўтганимиздай, ҳадиси шарифда бешикдан қабргача илм олишга буюрилганмиз. Ҳатто Қуръоннинг бирон ҳарфини танимаган киши ҳам уни қўлига олиб, варақлаб кўрса, ниятига яраша савоб топаверади, дейишган уламолар. Илм учун кўнгил пок, ният холис бўлиши керак (Навоий ҳазратлари айтганларидек, «Илмни ким воситаи жоҳ этар, Ўзинию элини гумроҳ этар»). Кўзини, оғзини ҳаромдан сақлай олган, қалбини кин, адоват каби барча ёмонликлардан асрай олган киши илмни тез ўргана олади. Ёшим ўтиб қолди, деб илмни тарк қилиш бу — жаҳолат.\nЭнди бир ҳаётий далилни билдирмоқчиман. Бир инсон олтмиш ёшида ҳарф ўқиди. Олтмиш беш ёшида Қуръонни ёдлади. Шу киши ҳозир ҳам ҳаёт. Умрлари узоқ бўлсин, саксондан ошган. Шу кишининг илмга муҳаббатларини кўриб ҳайрон қоласиз.\nИнсон илм олмоқчи бўлса, ёшнинг мулоҳазасини қилмаслиги керак. Баҳоли қудрат, Аллоҳ муяссар қилганича ўрганиб, билганларига амал қилиб бораверса, Аллоҳ илм йўлини унга осонлаштириб қўяди. Шунингдек, бу саволни йўллаган инсон ҳам астойдил бел боғласалар, анча илмга эга бўлишлари ажабмас. Интилган киши кунига бир дона ҳадис ё биттагина оят бўлсаям ўзлаштириб борса, катта илмга эришади.\nЭргаш ШОЖАЛИЛОВ, Тошкент шаҳри:\n— Сизни энг пешқадам олимлардан бири деб биламиз. Маърузаларингизни, телевидение орқали чиқишларингизни мароқ билан кўриб борамиз. Яна сизни ҳазрат Навоий ижодининг моҳир билимдони сифатида ҳам яхши биламиз. Бу улуғ зотнинг ижоди ҳақида бирон китоб ёзишни ният қилганмисиз?\n— Бу — мен анчадан бери ўйлаб юрган иш. Аллоҳ хоҳласа, кўпчиликнинг дуолари шарофати билан шу пайтгача қилган ишларни жамлаб, уларни янада тўлдириб, бойитиб, бир иш қилиш ниятимиз бор.\nҲазрат Навоийнинг ижодларига қизиқишим менда мактаб кезларидаёқ бошланган. Бир вақтлар бизга Навоийни бошқача ўқитишган. Уни фақатгина шунчаки шоир қилиб кўрсатишга уринишган. Унинг ижодини асл илдизидан кесик ҳолда талқин этишган (Шундай талқинларни баъзан ҳали ҳам телевизорда кўриб қолсам, хафа бўламан). Ҳазрат Навоий буткул бошқа олам. Биз уни ўқисак, ўргансак, тушунсак, бугунги анча-мунча муаммоларимизга ўз-ўзидан ечим топамиз. Буни халққа етказиб бериш зиммамиздаги вазифа ва масъулиятдир.\nАраш бобо ҲАСАНОВ, Қоракўл тумани:\n— Бир йиғинда «Муҳаммад алайҳиссаломдан ташқари ҳамма пайғамбарлар яҳудий», деган гап бўлди. Шу гап ростми?\n— Йўқ. Баъзи пайғамбарлар Бани Исроилдан чиққан. Шуни айримлар илмсизлик билан яҳудий деб тушунишади. Аслида Бани Исроил дейилиши Яъқуб алайҳиссалом билан боғлиқ. Исроил — Яъқуб алайҳиссалом исмларидан бири.\nСаволда балки пайғамбарлар шажараси ҳақида гап кетаётгандир. Яъни, Иброҳим алайҳиссаломнинг икки ўғли пайғамбар бўлган. Бири Исҳоқ, бири Исмоил алайҳиссалом. Кўп пайғамбарлар насаби Исҳоқ алайҳиссаломга бориб тақалади. Исмоил алайҳиссалом наслидан эса охирзамон пайғамбари — сарвари коинот Муҳаммад алайҳиссалом туғилганлар. Иброҳим алайҳиссаломни ҳам яҳудий деб бўҳтон тарқатишганида бу гап нотўғри экани ҳақида Қуръони каримда очиқ-ойдин далиллар келган.\nШаҳризода МУҚИМОВА, Чирчиқ шаҳри:\n— Мен Қуръон маъракаларда ўқилиши ҳақида эшитганман. Лекин бир танишимдан баъзи никоҳ тўйларда ҳам Қуръон ўқилишини айтганида, ҳайрон бўлдим. Аслида Қуръон қачон, қаерда ва нима мақсадда ўқилиши керак?\n— Бу саволни берган синглимизми, опамизми, ҳали анча ўқиб-ўрганиши керак экан. Қуръони карим Аллоҳ таолонинг инсониятга туширган ҳидоят китоби. Уни ҳаммамиз ҳамиша — тўйда ҳам, бошқа пайтларда ҳам ўқишимиз зарур. Мақсад эса холис Аллоҳ учун бўлиши керак. Қуръон ўқилган жойда нур бўлади, барака бўлади. Лекин афсус, бугун уни фақатгина уйида ё машинасида олиб юрадиганлар, ҳашаматли уйининг деворига фақат безак учунгина ёздирадиганлар ҳам учраб турибди. ¬Қуръонни, аввало, қалбимизга муҳрласак, дилимизга жо қилсак, кўнгилдаги ҳамма ғаразларни кетказади. Қалбни тозалайди ва ундай одамдан ёмонлик чиқмайди. Қуръон ўқиб, ёдлаб, амал қилиб юрган кишининг икки дунёси обод бўлади, барака топади. Мана, бугун юртимиз бўйлаб оммавий Қуръон мусобақалари ўтказиляпти. Биринчи йилнинг ўзида беш мингдан ортиқ иштирокчи қатнашяпти. Бу — Қуръоннинг баракоти.\nРуҳий тарбия устозлари Қуръонсиз қалб — ўлик қалбдир, дейишган.\nДуоларимиз Қуръон тиловатидан кейин қабул бўлади. Шунинг учун уламолар олдин Қуръон тиловат қилиб, кейин ҳожатларини Аллоҳдан дуо қилиб сўрашган. Яна Қуръони каримнинг кўплаб манфаатлари бор, буларни тартиб билан ўқиб-ўрганиб, ҳаётимизга жорий қилиб бориш зарур.\nНурмуҳаммад МУҲАММАДИЕВ, Сурхондарё вилояти:\n— Жойларда ўзини дин пешвоси ҳисоблайдиган айрим диний ходимлар баъзи касбларда, хусусан, давлат идораларида ишлайдиган кишиларга паст назар билан қарашларига гувоҳ бўлганмиз. Нима, кимнинг қай даражада иймонли эканини ўша «пешво»лар белгилайдими?\n— Афсуски, бундай жаҳолат диний ходимлар орасида ҳам учраб турибди. Аслида Аллоҳ таолонинг ҳузурида бандалар бир-биридан фақатгина тақвоси билан фарқ қилади. Ўзини бошқалардан юқори тутиб, бошқаларни камситиш ва менсимаслик кибрдир. Кибр энг катта гуноҳлардан саналади.\nАсила ШАҲОБИДДИНОВА, Тошкент шаҳри:\n— Савдогар молнинг нархи устига қанча қўйиб сотиши мумкин (Айниқса, кийим-чечак масаласида)?\n— Буни бозор белгилайди. Лекин бозордаги нархни сунъий ошириш ёки оширишга келишиб олиш мумкин эмас. Таннархнинг устига қанча кам қўйилса ва қаноатли бўлинса, барака ҳам шунча кўпайиб бораверади.\nАммо шариатимизда ихтикор деган тушунча бор. Бу — озиқ-овқат маҳсулотлари нархи ошганда сотиш учун атайлаб ушлаб туриш оқибатида тақчиллик келтиришдир. Бундай қилиш мумкин эмас.\nҲасан ҚУЛМУРОДОВ, Денов тумани:\n— Тижорат сирини сақлаш мақсадида ёлғон ишлатилиши жоизми?\n— Жоиз эмас. Ҳар қандай ёлғон тижоратнинг баракасини кетказади. Тижорат илмини билмаган, унга риоя қилмаган кишининг тужжорлик қилиши жоиз эмас.\nҒолибжон МИРЗАЕВ, Тошкент вилоятидан:\n— Имрон, Мубина, Ясин, Ясина, Сакина каби исмлар ҳозир урфга киряпти. Шундай исмлар қўйиш тўғрими?\n— Имрон, Мубина каби исмларни қўйса бўлади. Лекин Ясина, Имона, Имрона каби исмларни қўйиш жоиз эмас. Бу тил қоидаларига тўғри келмайди.\nЗафар ШОЖАЛИЛОВ, Асака тумани:\n— Бу йилги ҳаж мавсумида зиёрат нархлари ошармиш, деган гаплар юрибди. Бу қанчалик тўғри? Унинг аниқ миқдори белгиландими?\n— Бу ҳозирча ҳали аниқ бўлгани йўқ. Аниқ бўлса, Ўзбекистон мусулмонлари идораси расман эълон қилади. Ҳозир ўша миқдорни зиёратчиларимиз учун қулай нархларда белгилаш борасида иш олиб бориляпти.\nНоила СОДИҚОВА, Зангиота тумани:\n— Фарзандимиздан бошқа ёшларнинг тарбиясига ҳам масъул бўламизми? Масалан, қўшнининг фарзандига тўғри маънода танбеҳ бериш мумкинми? Бунга унинг ота-онасидан эътироз эшитсак-чи?\n— Бу жуда ўринли савол. Биз худбин бўлмаслигимиз керак. Яъни, бу менинг фарзандим, деб унинг юриш-туриши, хулқ-атвори, бошқа хатти-ҳаракатлари ҳақида қайғурсак-да, худди шундай бошқа бир боланинг тақдирига бефарқ бўлишга ҳақли эмасмиз. У ким бўлишидан қатъи назар, бирон ножўя ишидан хабар топсак, уни тўғри йўлга бошлашга масъулмиз. Динимиз ҳар бир инсонни ширин сўз, юмшоқ муомалада бўлишга чақиради. Меҳр-оқибат кўрсатишга буюради. Агар фарзандига ўринли танбеҳ берилгани учун ота-она ўртага тушиб, ёнини оладиган бўлса, энди бу ҳам ўз илмсизлигини намойиш этиш бўлади. Қайтанга: «ўша инсон сенга тўғри айтибди, катталарнинг эътирозига сабаб бўладиган номаъқул ишларингни йиғиштир, одобли бўл», деб насиҳат қилиши зарур. «Бола меники, нима қилишини ўзим биламан», дейиш ота-она билан боланинг хулқи бир хил эканини кўрсатиб туради. Қуш уясида кўрганини қилади, деган гап бежиз айтилмаган, ахир.\nМен шундай ота-оналар қўлида «тарбия» топаётган айрим ёшларимиздан ташвишдаман. Уларнинг моддияти қанча тўкис бўлгани билан маънавий саёзлиги шундоққина билиниб қоляпти. Улар ҳазрат Навоийни, Қодирийни ўқиб, бирон нарса ола билармикан, деган савол мени қийнайди.\nБир пайтлар одамлар моддий жиҳатдан ҳозиргидай тўкин бўлмаган йиллари, ўзим гувоҳи бўлганман, маънавият, диёнат, ҳаё-ибо анча юқори даражада бўлган. Бу ҳақда бугун тинмай бонг уряпмиз, бундан кейин ҳам гапирамиз. То шу ҳолатларимиз ислоҳ бўлмагунча жим қараб туришга ҳеч биримизнинг ҳақимиз йўқ.\nФазилат ҚОСИМОВА, Қашқадарё вилояти:\n— Она қизининг турмушига ҳуда-беҳуда аралашиб, ҳатто уни барбод қилаётган ҳолларга ҳам баъзан дуч келяпмиз. Бундай пайтларда қандай йўл тутилади? Она қизининг оиласига аралашиши мумкинми?\n— Бундай ҳолатларга кейинги пайтларда кўп дуч келадиган бўлдик. Афсус. Бунинг сабаби шариатимиз кўрсатмаларини билмаганимиз, ўз ҳақ-ҳуқуқимиздан хабарсизлигимиз, бошқалар ҳақини билиб-билмай поймол қилаётганимиздан. Бир йигит қизга ота-онанинг розилиги билан, маҳрини бериб, никоҳ ўқитиб, уйландими, демак, энди у қизнинг хўжайини-эгаси ўша эркак ҳисобланади. Унинг хотинига қайнота-қайнона хўжайинлик қилолмайди, турмушига аралашолмайди. Лекин яхшилик билан қариндош-уруғчилик, қуда-андалик қилинадиган бўлса, мумкин. Баъзи бир оналар турмушга узатган қизининг аллақачон ўзга оиланинг бекасига айланганини, ўзининг тасарруфидан чиқиб кетганини тўғри тушуниб етиши керак. Ҳуда-беҳуда унинг оиласига, турмушига, оилавий йўл-йўриқларига аралашавериши яхшиликка олиб келмаслигини тушуниб етиши зарур. Акс ҳолда, ўз фарзандимизни бахтсиз қилиб қўямиз. Бундан Аллоҳ сақласин. Қизингизни бир кишига ишониб топширдингизми, энди унинг ўз уйида бемалол яшашига қўйиб беринг.\nПарпи ЭШМОНОВ, Самарқанд вилояти:\n— Баъзи жойларда домлалар кўчириқ ўтказишади. Шу ҳақиқатда бор нарсами? Динда бу ҳақда нима дейилган?\n— Бу саволнинг ўзи нотўғри. Сабаби, ўша амални қилаётганлар Ўзбекистон мусулмонлари идораси тизимида ишлаётган домлалар эмас, лекин халқ уларни домла, мулла, илмли киши деб ўйлайди. Уларнинг қилаётган ишлари ҳам шариатга номувофиқ. Шариатда хастага ¬Қуръон тиловат қилиб, Пайғамбаримиз алайҳиссалом ўргатган махсус дуоларни ўқиб, дам солиб қўйиш бор ва бунинг шифоси муқаррар, чунки Қуръонни Аллоҳ шифо деб атади. Қуръондан бошқа нарса билан дам солинмайди.\nБиз асл ҳақиқатларни билмаслик натижасидаги айрим ножўя ишлар орқали жонимизни ҳам, ҳаётимизни ҳам хатарга қўйишдан Аллоҳ сақласин.\nЗоир ПАНЖИЕВ, Сурхондарё вилояти:\n— Ёмон туш кўриш инсон руҳиятига таъсир қилиши бор гапми? Шундай ҳолда ўқитиш ҳақиқатда наф берадими?\n— Албатта. Жаноб Пайғамбаримиз алайҳиссалом ёмон туш кўрганда уни яхшига йўйиш кераклигини айтганлар. Тушни ҳаммага ҳам айтавермаслик, зарур бўлганда унинг таъбирини яхши одамлардан сўраш тавсия этилган. Туш таъсирида ёмон хаёлларга бориб, ундан шубҳаланмаслик керак.\nҚуръон ўқиш ҳар қандай ҳолатда инсонга фойда қилиши бу — буюк ҳақиқат. Инсоният унинг фойдасини ўзида ҳис қилгани учун ҳам бу анъана асрдан асргача ўтиб келяпти ва то қиёматгача давом этади.\nМарҳабо ВАҲОБОВА, Тошкент шаҳри:\n— Менинг саволим тўйлардаги олди-бердилар ҳақида. Куёвлар келиндан совға-салом талаб қилиши тўғрими? Ҳатто битта латта учун ҳам талашишади?\nИлмира ҚОБУЛОВА, Тошкент вилояти:\n— Фақатгина хотинини ишлатиб ўзи шунинг орқасидан кун кўрадиган эркаклар ҳақида нима дейсиз?\n— Шу икки саволга битта жавоб бермоқчиман. Тўй қилиш, унинг барча сарф-харажатлари, келиннинг моддий-маънавий эҳтиёжлари — буларнинг ҳамма-ҳаммаси куёвнинг зиммасида вожибдир. Ўзини чинакам эркак деб ҳисоблаган киши аёлнинг нарсасига кўз тикмайди. Бу каби ҳолатларнинг учраётгани бугун айрим эркакларимизда эркаклик ҳамияти камайиб кетаётганидан далолатдир. Эркак киши ўз улуғлигини кетказиб, дунёнинг арзимас матоси учун тамагирлик қиладиган шармандали бир аҳволга ўзини солмаслиги зарур. Ахир, эркак оила бошлиғи, оиланинг барча таъминоти учун масъул бўлган шахс-ку! Агар у ҳамма ишда хотиннинг қўлига қараб тураверса, оиладаги раҳбарлик мақоми қаерда қолади?!\nҚуръони каримда эркаклар аёллар устидан алоҳида бир даражага эга эканликлари баён этилган. Бу илоҳий низомга қарши чиқиб бўлмайди.\nЭркакнинг жисмоний жиҳатдан меҳнат қобилиятини йўқотгани бу — бошқа масала. Лекин тўрт мучаси соғ бўла туриб, фақат дангасалик орқасидан хотини ё ҳали балоғатга етмаган фарзандини ишлатиб қўйиб, баъзан уларга тиланчилик каби ножоиз ишларни қилдириб кун кўриш мутлақо мумкин эмас. Оилада эркак киши эркакнинг, аёл киши аёлнинг вазифасини бажариши шарт.\nОллаёр ҚЎШНАЗАРОВ, Боғот тумани:\n— Ўзининг аҳли ёки қариндошлари муҳтож бўла туриб, бошқаларга пул харж қилиб юрадиган бойваччалар ҳам баъзан учраб туради. Буларга қандай муносабат билдирасиз?\n— Садақани ўзимиздан, оиламиздан бошлашимиз зарур. Ҳатто уламоларимиз закотни бошқа шаҳардаги одамга бермаслик авло эканини алоҳида таъкидлашган. Садақа — эҳсон, яъни савоб умидида холис Аллоҳ учун қилинган яхшиликдир. Ўз оиламиздаги кишиларнинг таъминоти бизга вожиб бўлиб турган бир пайтда ёки қариндош-уруғга, қўни-қўшнига силаи раҳм қилиш буюрилган бир ҳолатда олдин бўйнимиздаги ўз мажбуриятимизни бажармасдан бошқа ишларни қилиб юришимиз тўғри бўлмайди. Садақа-эҳсон бировларга моддий-маънавий ёрдам кўрсатиш, дарду кулфатини, мусибатини енгиллаштириб, кўнглига хурсандчилик олиб кириш воситаси ҳисобланади. Ўз оиласидагилар шундай кўмакка муҳтож бўлиб турганда уларга хайрихоҳлик кўрсатмасдан бошқа ишлар қилиш бу — самимий яхшилик эмас, риё ёки қайсидир бошқа ғаразни кўзлаб қилинган номақбул ишдир.\nҒуломжон БОБОЖОНОВ ёзиб олди.\n1333 марта ўқилди\nДругие материалы в этой категории: « Фазилатли ражаб ойи бошланди\tСумалакка тош ташлаб қилинган ният рўёбга чиқадими? »


Экоқўмита Нукусда каллакланган дарахтлар воқеаси юзасидан тушунтириш берди\n14:47 / 06.01.2022\nНукус–Тахтакўпир айланма йўли ёқасидаги 300 тупдан зиёд дарахт каллаклангани, бунинг оқибатида хунук манзара ҳосил бўлгани, дарахтларнинг шохлари, устки қисми кесилгани ва улар гўёки симсиз симёғочга айлангани ҳақида Kun.uz мухбири хабар қилганди.\nЭкология ва атроф-муҳитни муҳофаза қилиш Давлат қўмитаси вазиятга ойдинлик киритиш мақсадида воқеа содир бўлган жойга эколог ва дендрологларни сафарбар қилган. Ҳолат экология ва атроф-муҳитни муҳофаза қилиш соҳасида назорат бўйича Нукус шаҳар инспекцияси ва «Қорақалпоқ йўлкўкалам» унитар корхонаси мутахассислари томонидан жойига чиқиб ўрганилган.\nАниқланишича, «Қорақалпоқ йўлкўкалам» унитар корхонаси мутахассислари томонидан «Нукус-Чимбой-Тахтакўпир» йўлининг 14-километри бўйидаги дарахтларга 2021 йил октябрь ойида «Яшил макон» умуммиллий лойиҳаси доирасида шакл берилган.\nФанлар Академияси Қорақалпоғистон бўлими Қорақалпоқ табиий фанлар илмий-тадқиқот институти мутахассислари томонидан дарахтларга шакл бериш ишлари тўғри олиб борилганлиги тўғрисида хулоса берилган.\n«Бу дарахтлар садақайрағочдир. Улар айнан шундай каллакланади. Йўл ёқаси аллея қилинган ва дарахтлар баланд бўлиб кетмаслиги, чиройли, юмалоқ шаклга кириб, эстетик завқ бериши учун аллеяга экилган. Дарахтлар аллеядаги чим ва гул кўчатларига соя бериб, тўсиб қўймаслиги учун энига ўстирилади. Агар шундай буталмаса, бўйига ўсиб, шохлари тарвақайлаб, бесўнақай кўринишга келиб қолиши мумкин. Бу жой йўл ёқаси, одамлар айланиб юрадиган истироҳат маскани эмас. Шу туфайли энг аввало эстетик ҳолатига эътибор берилади. Давлат раҳбарининг Нукусга ташрифи давомида ўша аллея ҳам тақдим қилинади», деб тушунтириш берди Экоқўмита бошқарма бошлиғи Абдурашид Содиқов.\n21:03 / 01.04.2022\nZamin фонди акцияси доирасида Тошкентнинг 13 гектардан ошиқ майдонига дарахт экилди


Туризмни ривожлантириш давлат қўмитаси қошидаги «Туризм хизматларини сертификатлаштириш маркази» давлат унитар корхонаси ва Хоразм вилояти туризм департаменти масъуллари воқеа жойига чиққан ҳолда меҳмонхона фаолиятига доир ўрганиш ишларини олиб боришди.\nМеҳмонхоналарда «Сирли меҳмон» механизмини амалга ошириш йўлга қўйилди\n«Туризм хизматларини сертификатлаштириш маркази» томонидан «Сирли меҳмон» механизмини амалга ошириш йўлга қўйилди. Ушбу механизм туризм инфратузилмаси объектларида кўрсатиладиган хизматлар сифатини оширишда муҳим аҳамиятга эга бўлади.\nНаврўз байрами арафасида Теҳрон-Бухоро ва Теҳрон-Урганч шаҳарлари ўртасида чартер рейсларни ташкил қилишга доир масалалар муҳокама қилинди.\nИмтиёз ва преференциялар 2021 йил сўнгига қадар узайтирилади\nПрезидент томонидан имзоланган “Ўзбекистон Республикасида ички ва зиёрат туризмини янада ривожлантириш чора-тадбирлари тўғрисида”ги фармонга кўра, қуйидаги имтиёз ва преференциялар муддати 2021 йилнинг 31 декабрига қадар узайтирилди:\nҚайси байрам кунлари 3 кун ишланмайди?\nҚуйидаги байрамларини нишонлаш даврида ишланмайдиган кунлар қўшимча ва кўчириш ҳисобига 3 кундан кам бўлмаган муддатга белгиланади\nТашрифлар бугун: 5014